Kannada-LLM-Labs/Wikipedia-Kn huggingface dataset:
ಜೆಮಿಮಾ ರೊಡ್ರಿಗಸ್

ಜೆಮಿಮಾ ಇವಾನ್ ರೊಡ್ರಿಗಸ್, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸಮಾನ್ ಹಾಗು ಬಲಗೈ ಆಫ್ ಬ್ರೇಕ್ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ಮುಂಬೈ ಕ್ರಿಕೆಟ್ ತಂಡಕ್ಕೆ ಆಡುತ್ತಾರೆ.

ಆರಂಭಿಕ ಜೀವನ 

ಜೆಮಿಮಾ ರೊಡ್ರಿಗಸ್ ರವರು ಸೆಪ್ಟಂಬರ್ ೦೫, ೨೦೦೦ರಂದು ಮುಂಬೈ, ಮಹಾರಾಷ್ಟ್ರದಲ್ಲಿ ಜನಿಸಿದರು.ಜೆಮಿಮಾ ತಮ್ಮ ಇಬ್ಬರು ಸಹೋದರರಾದ ಇನೋಚ್ ಮತ್ತು ಎಲಿಯೊಂದಿಗೆ ಮುಂಬೈನ ಭಂಡಪ್‌‍ನಲ್ಲಿ ಬೆಳೆದರು. ನಾಲ್ಕು ವರ್ಷದ ವಯಸ್ಸಿನಲ್ಲಿ, ಇವರು ಋತುವಿನಲ್ಲಿ ಕ್ರಿಕೆಟ್ ಆಡಲು ಪ್ರಾರಂಭಿಸಿದರು. ಉತ್ತಮ ಕ್ರೀಡಾ ಸೌಕರ್ಯಗಳನ್ನು ಪಡೆಯಲು ಇವರು ತಮ್ಮ ಚಿಕ್ಕ ವಯಸ್ಸಿನಲ್ಲಿ ನಗರದ ಮತ್ತೊಂದು ಕಡೆಗೆ ಸ್ಥಳಾಂತರಗೊಂಡರು. ಇವರ ತಂದೆ, ಇವಾನ್ ರೊಡ್ರಿಗಸ್ ತಮ್ಮ ಶಾಲೆಯಲ್ಲಿ ಜೂನಿಯರ್ ತರಬೇತುದಾರರಾಗಿದ್ದರು ಮತ್ತು ಇವರು ತಮ್ಮ ಸಹೋದರರಿಗೆ ಬೌಲಿಂಗ್ ಮಾಡುತ್ತ ಕ್ರಿಕೆಟ್ ಕಲಿಯಲಾರಂಭಿಸಿದರು. ಜೆಮಿಮಾ ರವರ ತಂದೆ, ಇವಾನ್, ಬಹಳ ಮೊದಲಿನಿಂದಲೇ ತರಬೇತಿ ನೀಡುತ್ತ ಬಂದು, ತಮ್ಮ ಶಾಲೆಯಲ್ಲಿ ಹುಡುಗಿಯರ ಕ್ರಿಕೆಟ್ ತಂಡವನ್ನು ಪ್ರಾರಂಭಿಸಿದರು. ಜೆಮಿಮಾ ಹಾಕಿ ಮತ್ತು ಕ್ರಿಕೆಟ್ ಎರಡನ್ನೂ ಆಡುತಿದ್ದರು.

ಜೆಮಿಮಾ ರೊಡ್ರಿಗಸ್ ರವರು ಮುಂಬೈನ ಸೇಂಟ್ ಜೋಸೆಫ್ ಕಾನ್ವೆಂಟ್ ಪ್ರೌಢಶಾಲೆಯಲ್ಲಿ ಅಧ್ಯಯನ ಮಾಡಿದರು. ನಂತರ ರಿಜ್ವಿ ಕಾಲೇಜ್ ಆಫ್ ಆರ್ಟ್ಸ್, ಸೈನ್ಸ್ & ಕಾಮರ್ಸ್ನಲ್ಲಿ ತಮ್ಮ ಅಧ್ಯಯನ ಮುಂದುವರಿಸಿದ್ದರು.

ವೃತ್ತಿ ಜೀವನ

ಪ್ರಥಮ ದರ್ಜೆ ಕ್ರಿಕೆಟ್ 

ಜೆಮಿಮಾ ರೊಡ್ರಿಗಸ್‌ರನ್ನು ಮಹಾರಾಷ್ಟ್ರ ಅಂಡರ್-೧೭ ಹಾಗು ಅಂಡರ್-೧೯ ಹಾಕಿ ತಂಡಗಳಿಗೆ ಆಯ್ಕೆ ಮಾಡಿತ್ತು. ೨೦೧೨-೧೩ರಲ್ಲಿ ಇವರು ತಮ್ಮ ೧೨ ವರ್ಷ ಹಾಗು ೦೬ ತಿಂಗಳಿನ ವಯಸ್ಸಿನಲ್ಲೆ ಅಂಡರ್-೧೯ ಕ್ರಿಕೆಟ್‍ಗೆ ಪಾದಾರ್ಪಣೆ ಮಾಡಿದರು. ನಂತರ ತಮ್ಮ ೧೩ನೇ ವಯಸ್ಸಿನಲ್ಲೆ ರಾಜ್ಯ ೧೯- ವಯ್ಯೋಮಿತಿ ಕ್ರಿಕೆಟ್ ತಂಡಕ್ಕೆ ಆಯ್ಕೆಯಾದರು.

೫೦ ಓವರ್ ಕ್ರಿಕೆಟ್ ಪಂದ್ಯಗಳಲ್ಲಿ ಸ್ಮರಿತಿ ಮಂಡಾನ ನಂತರ ದ್ವಿಶತಕವನ್ನು ದಾಖಲಿಸಿದ ಎರಡನೇ ಮಹಿಳೆ ಎಂಬ ದಾಖಲೆಯನ್ನ ರೊಡ್ರಿಗಸ್‌ರವರು ಬರೆದರು. ಇವರು ೨೦೧೩ರ ನವೆಂಬರ್ನಲ್ಲಿ ಸೌರಾಷ್ಟ್ರ ತಂಡದ ವಿರುದ್ಧ ಔರಂಗಾಬಾದ್ನಲ್ಲಿ ನಡೆದ ಪಂದ್ಯದಲ್ಲಿ ೧೬೩ ಎಸೆತಗಳಲ್ಲಿ ೨೦೨ ರನ್ ಬಾರಿಸಿದರು. ಇದರಲ್ಲಿ ೨೧ ಬೌಂಡರಿಗಳನ್ನು ಒಳಗೊಂಡಿತ್ತು. ಈ ಪಂದ್ಯದ ಮೊದಲು, ಇವರು ಗುಜರಾತ್ ವಿರುದ್ಧ ನಡೆದ ಅಂಡರ್ ೧೯ ಕ್ರಿಕೆಟ್ ಪಂದ್ಯಾವಳಿಯಲ್ಲಿ ೧೪೨ ಎಸೆತಗಳಲ್ಲಿ ೧೭೮ ರನ್ ಬಾರಿಸಿದ್ದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 

ಫೆಭ್ರವರಿ ೧೩, ೨೦೧೮ರಲ್ಲಿ ದಕ್ಷಿಣ ಆಫ್ರಿಕಾದಲ್ಲಿದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ದ ನಡೆದ ಮೊದಲ ಟಿ-೨೦ ಪಂದ್ಯದ ಮೂಲಕ ಜೆಮಿಮಾ ರೊಡ್ರಿಗಸ್‌ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.  ನಂತರ ಮಾರ್ಚ್ ೧೨, ೨೦೧೮ರಲ್ಲಿ ವಡೋದರದಲ್ಲಿ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡದ ವಿರುದ್ಧ ನಡೆದ ಮೊದಲ ಏಕದಿನ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 

ಏಕದಿನ ಕ್ರಿಕೆಟ್ : ೦೪ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೧೯ ಪಂದ್ಯಗಳು

ಅರ್ಧ ಶತಕಗಳು 

ಟಿ-೨೦ ಕ್ರಿಕೆಟ್‌ನಲ್ಲಿ : ೦೪

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್
ಮಹಿಳಾ ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಭಾರತ ಮಹಿಳಾ ಕ್ರಿಕೆಟ್ ಆಟಗಾರ್ತಿಯರು
ಮೂತ್ರ ವಿಸರ್ಜನೆ

ಮೂತ್ರ ವಿಸರ್ಜನೆ ಎಂದರೆ ಮೂತ್ರಕೋಶದಿಂದ ಮೂತ್ರ ವಿಸರ್ಜನಾ ನಾಳದ ಮೂಲಕ ದೇಹದ ಹೊರಗಡೆಗೆ ಮೂತ್ರದ ಬಿಡುಗಡೆ. ಇದು ಮೂತ್ರ ವ್ಯವಸ್ಥೆಯ ವಿಸರ್ಜನೆಯ ರೂಪವಾಗಿದೆ. ಆರೋಗ್ಯವಂತ ಮಾನವರಲ್ಲಿ (ಮತ್ತು ಅನೇಕ ಇತರ ಪ್ರಾಣಿಗಳಲ್ಲಿ) ಮೂತ್ರ ವಿಸರ್ಜನೆಯ ಕ್ರಿಯೆಯು ಸ್ವಪ್ರೇರಿತ ನಿಯಂತ್ರಣದಲ್ಲಿರುತ್ತದೆ. ಶಿಶುಗಳು, ಕೆಲವು ವಯಸ್ಸಾದ ವ್ಯಕ್ತಿಗಳು, ಮತ್ತು ನರಸಂಬಂಧಿ ಗಾಯ ಉಂಟಾದವರಲ್ಲಿ, ಮೂತ್ರ ವಿಸರ್ಜನೆಯು ನಿರೀಚ್ಛಾ ಪ್ರತಿಕ್ರಿಯೆಯಾಗಿ ಉಂಟಾಗಬಹುದು. ವಯಸ್ಕ ಮನುಷ್ಯರು ದಿನದಲ್ಲಿ ಏಳು ಸಲದವರೆಗೆ ಮೂತ್ರ ವಿಸರ್ಜಿಸುವುದು ಸಾಮಾನ್ಯವಾಗಿದೆ.

ಆರೋಗ್ಯವಂತ ವ್ಯಕ್ತಿಗಳಲ್ಲಿ, ಕೆಳ ಮೂತ್ರನಾಳವು ಚಟುವಟಿಕೆಯ ಎರಡು ಪ್ರತ್ಯೇಕ ಹಂತಗಳನ್ನು ಹೊಂದಿದೆ: ಶೇಖರಣೆಯ (ಅಥವಾ ರಕ್ಷಣೆಯ) ಹಂತ, ಈ ಹಂತದಲ್ಲಿ ಮೂತ್ರವು ಮೂತ್ರಕೋಶದಲ್ಲಿ ಸಂಗ್ರಹವಾಗುತ್ತದೆ; ಮತ್ತು ಬರಿದು ಮಾಡುವ ಹಂತ, ಈ ಹಂತದಲ್ಲಿ ಮೂತ್ರವು ಮೂತ್ರ ವಿಸರ್ಜನಾ ನಾಳದ ಮೂಲಕ ಬಿಡುಗಡೆಯಾಗುತ್ತದೆ. ಅನುವರ್ತನ ವ್ಯವಸ್ಥೆಯ ಸ್ಥಿತಿಯು ಮಿದುಳಿನಿಂದ ಪ್ರಜ್ಞಾಪೂರ್ವಕ ಸಂಕೇತ ಮತ್ತು ಕೋಶ ಹಾಗೂ ಮೂತ್ರ ವಿಸರ್ಜನಾ ನಾಳದಿಂದ ಸಂವೇದನಾ ತಂತುಗಳ ಕ್ರಿಯಾಶೀಲ ವಿಭವ ಉಂಟಾಗುವ ದರ ಎರಡನ್ನೂ ಅವಲಂಬಿಸಿದೆ. ಕೋಶವು ಕಡಿಮೆ ತುಂಬಿದ್ದಾಗ, ಒಳದಿಕ್ಕಿನ ಕಡೆಯ ಕ್ರಿಯಾಶೀಲ ವಿಭವದ ಉಂಟಾಗುವಿಕೆಯು ಕಡಿಮೆಯಿರುತ್ತದೆ, ಪರಿಣಾಮವಾಗಿ ಹೊರದಾರಿಯ (ಸಂಪೀಡಕ ಮತ್ತು ಮೂತ್ರ ವಿಸರ್ಜನಾ ನಾಳ) ಪ್ರಚೋದನೆಯಾಗಿ, ಮೂತ್ರಕೋಶವು ಸಡಿಲಗೊಳ್ಳುತ್ತದೆ. ಕೋಶವು ಹೆಚ್ಚು ತುಂಬಿದಾಗ, ಒಳದಿಕ್ಕಿನ ಕಡೆಯ ಕ್ರಿಯಾಶೀಲ ವಿಭವದ ಉಂಟಾಗುವಿಕೆಯು ಹೆಚ್ಚಾಗಿ, ಮೂತ್ರಕ್ಕೆ ಹೋಗುವ ಪ್ರೇರಣೆಯ ಪ್ರಜ್ಞಾಪೂರ್ವಕ ಸಂವೇದನೆಯು ಉಂಟಾಗುತ್ತದೆ. ವ್ಯಕ್ತಿಯು ಮೂತ್ರವನ್ನು ವಿಸರ್ಜಿಸಲು ಸಿದ್ಧನಾದಾಗ, ಅವನು ಪ್ರಜ್ಞಾಪೂರ್ವಕವಾಗಿ ಬರಿದಾಗಿಸುವಿಕೆಯನ್ನು ಆರಂಭಿಸುತ್ತಾನೆ, ಮತ್ತು ಆಗ ಮೂತ್ರಕೋಶವು ಸಂಕೋಚನಗೊಂಡು ಹೊರದಾರಿಯು ಸಡಿಲಗೊಳ್ಳುತ್ತದೆ. ಮೂತ್ರಕೋಶವು ಸಂಪೂರ್ಣವಾಗಿ ಖಾಲಿಯಾಗುವವರೆಗೆ ಬರಿದಾಗುವಿಕೆಯು ಮುಂದುವರಿಯುತ್ತದೆ, ಮತ್ತು ಆ ಹಂತದಲ್ಲಿ ಮೂತ್ರಕೋಶವು ಸಡಿಲಗೊಂಡು ಶೇಖರಣೆಯನ್ನು ಪುನರಾರಂಭಿಸಲು ಹೊರದಾರಿಯು ಸಂಕೋಚನಗೊಳ್ಳುತ್ತದೆ. ಮೂತ್ರ ವಿಸರ್ಜನೆಯನ್ನು ನಿಯಂತ್ರಿಸುವ ಸ್ನಾಯುಗಳು ಸ್ವನಿಯಂತ್ರಿತ ಮತ್ತು ದೈಹಿಕ ನರ ವ್ಯವಸ್ಥೆಗಳಿಂದ ನಿಯಂತ್ರಿತವಾಗಿರುತ್ತವೆ. ಶೇಖರಣೆ/ಸಂಗ್ರಹದ ಹಂತದಲ್ಲಿ ಆಂತರಿಕ ಮೂತ್ರ ನಾಳದ ಸಂಪೀಡಕವು ಬಿಗಿಯಾಗಿ ಉಳಿದಿರುತ್ತದೆ ಮತ್ತು ಅನುವೇದನಾ ಪ್ರಚೋದನೆಯಿಂದ ಕೆಳನೂಕುವ ಸ್ನಾಯುವು ಸಡಿಲಗೊಂಡಿರುತ್ತದೆ. ಮೂತ್ರ ವಿಸರ್ಜನೆಯ ಅವಧಿಯಲ್ಲಿ, ಉಪಾನುವೇದಕ ಪ್ರಚೋದನೆಯು ಕೆಳನೂಕುವ ಸ್ನಾಯುವು ಸಂಕೋಚನಗೊಳ್ಳುವಂತೆ ಮತ್ತು ಆಂತರಿಕ ಮೂತ್ರನಾಳ ಸಂಪೀಡಕವು ಸಡಿಲಗೊಳ್ಳುವಂತೆ ಮಾಡುತ್ತದೆ. ಬಾಹ್ಯ ಮೂತ್ರನಾಳ ಸಂಪೀಡಕವು ಶಾರೀರಿಕ ನಿಯಂತ್ರಣದಲ್ಲಿರುತ್ತದೆ ಮತ್ತು ಇದನ್ನು ಮೂತ್ರವಿಸರ್ಜನೆಯ ಅವಧಿಯಲ್ಲಿ ಪ್ರಜ್ಞಾಪೂರ್ವಕವಾಗಿ ಸಡಿಲಗೊಳಿಸಲಾಗುತ್ತದೆ.

ಉಲ್ಲೇಖಗಳು

ವಿಸರ್ಜನಾ ಕ್ರಿಯೆ
ಪೂನಮ್ ಯಾದವ್

ಪೂನಮ್ ಯಾದವ್, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ್ತಿ. ಇವರು ಬಲಗೈ ಬ್ಯಾಟ್ಸಮಾನ್ ಹಾಗು ಬಲಗೈ ಲೆಗ್ ಬ್ರೇಕ್ ಬೌಲರ್. ದೇಶಿ ಕ್ರಿಕೆಟ್‍ನಲ್ಲಿ ಕೇಂದ್ರ ವಲಯ, ಉತ್ತರ ಪ್ರದೇಶ ಹಾಗು ರೈಲ್ವೇಸ್ ಕ್ರಿಕೆಟ್ ತಂಡಗಳಿಗೆ ಆಡಿದ್ದಾರೆ.

ಆರಂಭಿಕ ಜೀವನ 

ಪೂನಮ್ ಯಾದವ್ ರವರು ಆಗಸ್ಟ್ ೨೪, ೧೯೯೧ರಂದು ಆಗ್ರಾ, ದೆಹಲಿಯಲ್ಲಿ ಜನಿಸಿದರು. ಇವರ ತಂದೆಯ ಹೆಸರು ರಘುವೀರ್ ಸಿಂಗ್ ಯಾದವ್, ಒಬ್ಬ ನಿವೃತ್ತ ಸೇನಾಧಿಕಾರಿ. ಇವರ ತಾಯಿಯ ಹೆಸರು ಮುನ್ನಾ ದೇವಿ ಮತ್ತು ಇವರು ಗೃಹಿಣಿಯಾಗಿದ್ದಾರೆ. ಉತ್ತರ ಪ್ರದೇಶದಲ್ಲಿ ಯಾದವ್ ಅವರು ಶಾಲಾ ಶಿಕ್ಷಣ ಮತ್ತು ಪದವಿ ಶಿಕ್ಷಣ ಪಡೆದರು. ಕೇಂದ್ರ ವಲಯ, ಉತ್ತರ ಪ್ರದೇಶ ಮತ್ತು ರೈಲ್ವೇಸ್ ಇವರ ದೇಶೀಯ / ರಾಜ್ಯ ತಂಡಗಳು . ನಂತರ ಭಾರತೀಯ ಮಹಿಳಾ ಕ್ರಿಕೆಟ್ ತಂಡಕ್ಕೆ ಬೌಲರ್ ಆಗಿ ಆಯ್ಕೆಯಾದರು. ಪ್ರಸ್ತುತ ಇವರ ತರಬೇತುದಾರರು ಹೆಮಲತಾ ಕಲಾ ಆಗಿದ್ದಾರೆ. ತಮ್ಮ ವೃತ್ತಿಜೀವನವನ್ನು ಮುಂದುವರೆಸಲು, ಯಾದವ್ ಅವರು ಆಗ್ರಾಗೆ ಸ್ಥಲಾಂತರಗೊಂಡರು. ಅಲ್ಲಿ ಅವರು ಏಕಲವ್ಯ ಕ್ರೀಡಾಂಗಣದಲ್ಲಿ ತರಬೇತಿ ಪಡೆದರು. ಮೂರು ವರ್ಷಗಳ ನಂತರ, ಯಾದವ್ ಬಹುತೇಕ ಕ್ರಿಕೆಟ್ನಿಂದ ಹೊರಗುಳಿಯಲು ಇಛ್ಛಿಸಿದ್ದರು, ಆದರೆ ತನ್ನ ತಂದೆಯಿಂದ ಮತ್ತಷ್ಟು ಮುಂದುವರಿಯಲು ಪ್ರೇರೇಪಿಸಲ್ಪಟ್ಟರು.

ವೃತ್ತಿ ಜೀವನ

ಪ್ರಥಮ ದರ್ಜೆ ಕ್ರಿಕೆಟ್ 

ಪೂನಮ್ ಯಾದವ್ ದೇಶೀ ಕ್ರಿಕೆಟ್‍ನಲ್ಲಿ ಕೇಂದ್ರ ವಲಯ, ಉತ್ತರ ಪ್ರದೇಶ ಹಾಗು ರೈಲ್ವೇಸ್ ಕ್ರಿಕೆಟ್ ತಂಡಗಳಿಗೆ ಆಡಿದ್ದಾರೆ. ಪ್ರಮುಖವಾಗಿ ಇವರು ಕ್ರಿಕೆಟ್ ತಂಡಕ್ಕೆ ಬೌಲರ್ ಆಗಿ ಆಯ್ಕೆಯಾದರು. ನಂತರ ಭಾರತೀಯ ಮಹಿಳಾ ಕ್ರಿಕೆಟ್ ತಂಡಕ್ಕೆ ಆಯ್ಕೆಯಾದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 

ಏಪ್ರಿಲ‍್ ೦೫, ೨೦೧೩ರಲ್ಲಿ ವಡೋದರಾದಲ್ಲಿ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡೆದ ಮೂರನೇ ಟಿ-೨೦ ಪಂದ್ಯದ ಮೂಲಕ ಪೂನಮ್ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ನವಂಬರ್ ೧೬, ೨೦೧೪ರಲ್ಲಿ ಮೈಸೂರಿನಲ್ಲಿ ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ವಿರುದ್ಧ ನಡೆದ ಏಕೈಕ ಟೆಸ್ಟ್ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು.ನಂತರ ಏಪ್ರಿಲ‍್ ೧೨, ೨೦೧೩ರಲ್ಲಿ ವಡೋದರಾದಲ್ಲಿ ಬಾಂಗ್ಲಾದೇಶ ಕ್ರಿಕೆಟ್ ತಂಡದ ವಿರುದ್ದ ನಡೆದ ಮೂರನೇ ಏಕದಿನ ಪಂದ್ಯದ ಮೂಲಕ ಪೂನಮ್ ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 

ಏಕದಿನ ಕ್ರಿಕೆಟ್ : ೩೫ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೪೮ ಪಂದ್ಯಗಳು
ಟೆಸ್ಟ್ ಕ್ರಿಕೆಟ್ : ೦೧ ಪಂದ್ಯಗಳು

ವಿಕೇಟ್‌‍ಗಳು 

ಟಿ-೨೦ ಕ್ರಿಕೆಟ್‌ನಲ್ಲಿ : ೬೯
ಟೆಸ್ಟ್ ಕ್ರಿಕೆಟ್‌ನಲ್ಲಿ : ೦೩
ಏಕದಿನ ಕ್ರಿಕೆಟ್‌ನಲ್ಲಿ : ೫೩

ಗ್ಯಾಲರಿ

ಉಲ್ಲೇಖಗಳು 

ಕ್ರೀಡಾಪಟುಗಳು
ಕ್ರಿಕೆಟ್
ಮಹಿಳಾ ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಭಾರತ ಮಹಿಳಾ ಕ್ರಿಕೆಟ್ ಆಟಗಾರ್ತಿಯರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಜೇನ್ಸ್ ಕ್ರಿಸ್ಚಿಯನ್ ಸ್ಕೌ

ಜೇನ್ಸ್ ಕ್ರಿಸ್ಚಿಯನ್ ಸ್ಕೌ ಅವರು ಡ್ಯಾನಿಶ್ನ ಜೈವಿಕತಜ್ಞ. ಸ್ಕೌ ಅವರು  8 ಅಕ್ಟೋಬರ್ 1918ರಂದು ಡೆನ್ಮಾರ್ಕ್ನ ಲೆಮ್ವಿಗ್ನಲ್ಲಿ  ಜನಿಸಿದರು.

ಬಾಲ್ಯ ಮತ್ತು ವಿದ್ಯಾಭ್ಯಾಸ
ಸ್ಕೌ ಅವರು ಡೆನ್ಮಾರ್ಕ್ನಲ್ಲಿ ಜನಿಸಿದರು. ಅವರ ತಂದೆಯ ಹೆಸರು ಮ್ಯಾಗ್ನಸ್ ಮಾರ್ಟಿನಸ್ ಸ್ಕೌ ಮತ್ತು  ಅವರು ಮರದ ಹಾಗೂ ಕಲ್ಲಿದ್ದಲಿನ ವ್ಯಾಪಾರಿಯಾಗಿದ್ದರು. ಸ್ಕೌ ಅವರ ತಾಯಿ ತನ್ನ ಗಂಡನ ಮರಣದ ನಂತರ ಕಂಪೆನಿಯ ಜವಾಬ್ದಾರಿಯನ್ನು  ವಹಿಸಿಕೊಂಡರು. 15 ನೇ ವಯಸ್ಸಿನಲ್ಲಿ, ಸ್ಕೌ ಅವರು ಜಿಲ್ಯಾಂಡ್ನ ಹಸ್ಲೆವ್ನಲ್ಲಿ ಬೋರ್ಡಿಂಗ್ ಶಾಲೆಗೆ ಸೇರಿಕೊಂಡರು. ಅವರು 1944 ರಲ್ಲಿ ಕೋಪನ್ ಹ್ಯಾಗನ್ ವಿಶ್ವವಿದ್ಯಾನಿಲಯದಿಂದ ವೈದ್ಯಕೀಯ ಪದವಿ ಪಡೆದರು ಮತ್ತು 1954ರಲ್ಲಿ ತಮ್ಮ ಡಾಕ್ಟರೇಟ್ ಪದವಿಯನ್ನು ಪಡೆದರು. 1947ರಲ್ಲಿ ಆರ್ಹಸ್ ವಿಶ್ವವಿದ್ಯಾನಿಲಯದಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು ಮತ್ತು 1977ರಲ್ಲಿ ಬಯೋಫಿಸಿಕ್ಸ್ ಪ್ರೊಫೆಸರ್ ಆಗಿ ನೇಮಕಗೊಂಡರು.

ವೃತ್ತಿಜೀವನ
1997ರಲ್ಲಿ ಸ್ಕೌ ಅವರು ಪೌಲ್ ಡಿ ಬೊಯರ್ ಮತ್ತು ಜಾನ್ ಇ ವಾಕರ್ ಅವರ ಜೊತೆಗೆ ಮಾಡಿದ ಸೋಡಿಯಂ,ಪೊಟ್ಯಾಶಿಯಮ್ ಮತ್ತು ಎಟಿಪೇಸ್ ಶೋಧನೆಗಾಗಿ ರಸಾಯನ ಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿಯನ್ನು ಪಡೆದರು. 1950ರ ದಶಕದ ಆರಂಭದಲ್ಲಿ ಸ್ಥಳೀಯ ಅರಿವಳಿಕೆಗಳ ಕ್ರಿಯೆಯನ್ನು ಸ್ಕೌ ಅವರು ಅಧ್ಯಯನಮಾಡಿದರು. ಒಂದು ವಸ್ತುವಿನ ಅರಿವಳಿಕೆ ಕ್ರಿಯೆಯು ಪ್ಲಾಸ್ಮಾ ಮೆಂಬರೇನ್ನ ಲಿಪಿಡ್ ಭಾಗವನ್ನು ಕರಗಿಸುವ ಸಾಮರ್ಥ್ಯಕ್ಕೆ ಸಂಬಂಧಿಸಿದೆ ಎಂದು ಅವರು ಕಂಡುಹಿಡಿದಿದ್ದಾರೆ.ಅರಿವಳಿಕೆ ಅಣುಗಳು ಸೋಡಿಯಂ ಚಾನಲ್ಗಳ ಮೇಲೆ ಪ್ರಭಾವ ಬೀರಿದರ ಕಾರಣ  ಅದನ್ನು ಪ್ರೋಟೀನ್ ಎಂದು ಭಾವಿಸಿದರು.1958ರಲ್ಲಿ ಸ್ಕೋಯಿ ವಿಯೆನ್ನಾದಲ್ಲಿ ನಡೆದ ಸಭೆಗೆ ಸ್ಕೌ ಅವರು ಹೋದರು. ಅಲ್ಲಿ ಅವರು ಕೆಂಪು ರಕ್ತ ಕಣಗಳಲ್ಲಿ ಸೋಡಿಯಂ ಮತ್ತು ಪೊಟ್ಯಾಶಿಯಮ್ ಪಂಪ್ ಮಾಡುವಿಕೆಯನ್ನು ಅಧ್ಯಯನ ಮಾಡುತ್ತಿದ್ದ ರಾಬರ್ಟ್ ಪೋಸ್ಟ್ ಅವರನ್ನು ಭೇಟಿಯಾದರು. ಪೊಟ್ಯಾಸಿಯಮ್ ಅಯಾನ್ಗಳ ಪ್ರತಿ ಮೂರು ಸೋಡಿಯಂ ಅಯಾನುಗಳನ್ನು ಕೋಶದಿಂದ ಹೊರಗೆ ಪಂಪ್ ಮಾಡಲಾಗಿದೆಯೆಂದು ಪೋಸ್ಟ್ ಅವರು ಇತ್ತೀಚೆಗೆ ಕಂಡುಹಿಡಿದಿದ್ದಾರೆ.

ನಿಧನ
ಸ್ಕೌ ಅವರು 28,ಮೇ 2018ರಂದು ತಮ್ಮ 99ನೇ ವಯಸ್ಸಿನಲ್ಲಿ ಡೆನ್ಮಾರ್ಕ್ನಲ್ಲಿ ನಿಧನರಾದರು.

ಉಲ್ಲೇಖಗಳು
ಯುಜೆನ್ ಪೌಲ್ ವಿಗ್ನರ್

ಯುಜೆನ್ ಪೌಲ್ ವಿಗ್ನರ್ರವರೊಬ್ಬ ಹಂಗೇರಿಯನ್ ಅಮೇರಿಕನ್ ಸೈದ್ಧಾಂತಿಕ ಭೌತಶಾಸ್ತ್ರಜ್ಞ,ಎಂಜಿನಿಯರ್ ಮತ್ತು ಗಣಿತಜ್ಞ. ಅವರು ೧೯೬೩ ರಲ್ಲಿ ಭೌತಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿಯನ್ನು ಪಡೆದರು.

ಜನನ
ಯುಜೆನ್ ರವರು ನವೆಂಬರ್ ೧೭,೧೯೦೨ ರಂದು ಬುಡಾಪೆಸ್ಟ್,ಆಸ್ಟ್ರಿಯಾ - ಹಂಗೇರಿ ಯಲ್ಲಿ ಜನಿಸಿದರು. ಇವರ ತಂದೆ ಅಂಥೋನಿ ವಿಗ್ನರ್ ,ತಾಯಿ ಎಲಿಜಬೆತ್.

ವೈಜ್ಞಾನಿಕ ಕ್ಷೇತ್ರಗಳು
ಸೈದ್ಧಾಂತಿಕ ಭೌತಶಾಸ್ತ್ರ.
ಪರಮಾಣು ಭೌತಶಾಸ್ತ್ರ.
ಘನ-ಸ್ಥಿತಿ ಭೌತಶಾಸ್ತ್ರ.

ವಿಗ್ನರ್ ಹೆಸರುವಾಸಿಯಾಗಿದ್ದು
ಬಾರ್ಗ್ಮನ್-ವಿಗ್ನರ್ ಸಮೀಕರಣಗಳು.
ಲಾ ಆಫ್ ಕನ್ಸರ್ವೇಷನ್ ಆಫ್ ಪೇರಿಟಿ.
ವಿಗ್ನರ್ ಡಿ-ಮ್ಯಾಟ್ರಿಕ್ಸ್.
ವಿಗ್ನರ್ - ವಿಕಾರ್ಟ್ ಪ್ರಮೇಯ.
ವಿಗ್ನರ್ ಅರ್ಧವೃತ್ತ ವಿತರಣೆ.
ವಿಗ್ನರ್ ವರ್ಗೀಕರಣೆ.
ವಿಗ್ನರ್ ಡಿಸ್ಟ್ರಿಬ್ಯೂಷನ್ ಫಂಕ್ಷನ್.
ವಿಗ್ನರ್ ಕ್ವಾಸಿ ಪ್ರೊಬ್ಯಾಬಿಲಿಟಿ ಡಿಸ್ಟ್ರಿಬ್ಯೂಷನ್.
ವಿಗ್ನರ್ ಕ್ರಿಸ್ಟಲ್.
ವಿಗ್ನರ್ ಎಫೆಕ್ಟ್.
ವಿಗ್ನರ್ ಎನರ್ಜಿ.
ವಿಗ್ನರ್ ಲ್ಯಾಟಿಸ್.
ಸಾಪೇಕ್ಷತಾತಜ್ಞ ವಿಜ್ಞಾನಿ ವಿತರಣೆ ಮಾರ್ಪಟಿಸಿದ ವಿಗ್ನರ್ ವಿತರಣೆ ಕಾರ್ಯ ‌
ವಿಗ್ನರ್ - ಸೀಟ್ಜ್ ಸೆಲ್.
ವಿಗ್ನರ್ - ಸೀಟ್ಜ್ ತ್ರಿಜ್ಯ.
ವಿಗ್ನರ್ - ಇನುನೊ ಸಂಕೋಚನ.
ಥಾಮಸ್ - ವಿಗ್ನರ್ ರೊಟೇಷನ್.
ವಿಗ್ನರ್ - ವೇಯ್ಲ್ ರೂಪಾಂತರ.
ವಿಗ್ನರ್ ವಿಲ್ಕಿನ್ಸ್ ಸ್ಪೆಕ್ಟ್ರಮ್.
ನ್ಯೂಟನ್ - ವಿಗ್ನರ್ ಸ್ಥಳೀಕರಣ.
ಗ್ಯಾಬೊರ್ - ವಿಗ್ನರ್ ರೂಪಾಂತರ.
ಜೋರ್ಡಾನ್ - ವಿಗ್ನರ್ ಪರಿವರ್ತನೆ.
ವಿಗ್ನರ್ ಪ್ರಮೇಯ.
9 - ಜೆ ಚಿಹ್ನೆ.
6 - ಜೆ ಚಿಹ್ನೆ.

ಪ್ರಕಟಣೆಗಳು
೧೯೫೮:
(ಆಲ್ವಿನ್ ಎಮ್. ವೈನ್ಬರ್ಗ್ ಜೊತೆ) ನ್ಯೂಟನ್ ರ  ಚೈನ್ ರಿಯಾಕ್ಟರ್ಗಳ ಶಾರೀರಿಕ ಸಿದ್ಧಾಂತ ಚಿಕಾಗೊ ಪ್ರೆಸ್ ವಿಶ್ವವಿದ್ಯಾಲಯ.
೧೯೫೯: 
ಗ್ರೂಪ್ ಥಿಯರಿ ಮತ್ತು ಅದರ ಅಪ್ಲಿಕೇಶನ್ ಅಟಾಮಿಕ್ ಸ್ಪೆಕ್ಟ್ರಾ ಕ್ವಾಂಟಮ್ ಮೆಕ್ಯಾನಿಕ್ಸ್. 
೧೯೭೦:
ಸಿಮೆಟ್ರೀಸ್ ಅಂಡ್ ರಿಫ್ಲೆಕ್ಷನ್ಸ್.
೧೯೯೨:
(ಆಂಡ್ರ್ಯೂ ಸ್ಜಾಂಟನ್ಗೆ ಹೇಳಿದಂತೆ)ಯುಜೆನ್ ಪಿ. ವಿಗ್ನರ್ ರ  ನೆನಪುಗಳು, ಪ್ಲೀನಮ್.
೧೯೯೫:
(ಜಗದೀಶ್ ಮೆಹ್ರಾ ಮತ್ತು ಆರ್ಥರ್ ಎಸ್. ವಿಟ್ಮನ್, ಸಂಪಾದಕರು) ಫಿಲಾಸಫಿಕಲ್ ರಿಫ್ಲೆಕ್ಷನ್ಸ್ ಅಂಡ್ ಸಿಂಥೆನಿಧನರಾದರು.

ಪ್ರಶಸ್ತಿಗಳು
ಮೆಡಲ್ ಆಫ್ ಮೆರಿಟ್ - ೧೯೪೬.
ಫ್ರಾಂಕ್ಲಿನ್ ಮೆಡಲ್ - ೧೯೫೦.
ಎನ್ರಿಕೊ ಫೆರ್ಮಿ ಪ್ರಶಸ್ತಿ - ೧೯೫೮.
ಆಡಮ್ಸ್ ಫಾರ್ ಪೀಸ್ ಅವಾರ್ಡ್‌ - ೧೯೫೯.
ಮ್ಯಾಕ್ಸ್ ಪ್ಲಾಂಕ್ ಮೆಡಲ್ - ೧೯೬೧.
ನೊಬೆಲ್ ಪ್ರಶಸ್ತಿ (ಭೌತಶಾಸ್ತ್ರ) - ೧೯೬೩.
ನ್ಯಾಷನಲ್ ಮೆಡಲ್ ಆಫ್ ಸೈನ್ಸ್ - ೧೯೬೯.
ಆಲ್ಬರ್ಟ್ ಐನ್ಸ್ಟೈನ್ ಅವಾರ್ಡ್‌ - ೧೯೭೨.
ವಿಗ್ನರ್ ಮೆಡಲ್ - ೧೯೭೮.

ಮರಣ
ವಿಗ್ನರ್ ರವರು ನ್ಯುಮೋನಿಯಾ ದಿಂದಾಗಿ ಜನವರಿ ೧,೧೯೯೫ ರಂದು ನ್ಯಾಜರ್ಸಿಯ ಪ್ರಿನ್ಸ್ಟನ್ ವಿಶ್ವವಿದ್ಯಾನಿಲಯ ಮೆಡಿಕಲ್ ಸೆಂಟರ್ ನಲ್ಲಿ ನಿಧನರಾದರು.

ಉಲ್ಲೇಖಗಳು

ಭೌತವಿಜ್ಞಾನಿಗಳು
ಹಾಲಾಹಲ

ಹಾಲಾಹಲ ಅಥವಾ ಕಾಲಕೂಟವು (ಅಕ್ಷರಶಃ 'ಕಪ್ಪು ರಾಶಿ' ಅಥವಾ 'ಸಮಯದ ಒಗಟು') (ಹಿಂದೂ ಪುರಾಣದ ಪ್ರಕಾರ) ದೇವತೆಗಳು ಮತ್ತು ಅಸುರರು ಅಮರತ್ವದ ಪಾನೀಯವಾದ ಅಮೃತವನ್ನು ಪಡೆಯಲು ಸಮುದ್ರ ಮಂಥನ ಮಾಡಿದಾಗ ಸೃಷ್ಟಿಯಾದ ಒಂದು ವಿಷದ ಹೆಸರು.

ಈ ಕಾರ್ಯದಲ್ಲಿ ಹದಿನಾಲ್ಕು ವಿಭಿನ್ನ ರತ್ನಗಳನ್ನು ಪಡೆಯಲಾಯಿತು, ಮತ್ತು ಅಸುರರು ಅವರಿಗೆ ಮೋಸಮಾಡಲು ಪ್ರಯತ್ನಿಸಿದ ನಂತರ ಇವು ಬಹುತೇಕವಾಗಿ ದೇವತೆಗಳು ಕೈ ಸೇರಿದವು. ಆದರೆ ಅಮೃತ ರೂಪಗೊಳ್ಳುವುದಕ್ಕೆ ಮುಂಚೆ, ಹಾಲಾಹಲವು ಉತ್ಪತ್ತಿಯಾಯಿತು ಮತ್ತು ಎರಡೂ ಪಕ್ಷಗಳಿಗೆ ಗಾಯಮಾಡಲು ಆರಂಭಿಸಿತು. ವಿಷವು ಹೊರಸೂಸಿದ ಮಾರಕ ಧೂಮವನ್ನು ಯಾರೂ ಕೂಡ ಸಹಿಸಲಾಗದ್ದರಿಂದ, ದೇವತೆಗಳು ಮತ್ತು ಅಸುರರು ಇಬ್ಬರೂ ಉಸಿರುಗಟ್ಟುವಿಕೆಯಿಂದ ಕುಸಿದು ಬೀಳುವುದು ಆರಂಭವಾಯಿತು. ಸಹಾಯಕ್ಕಾಗಿ ಅವರು ಬ್ರಹ್ಮನ ಬಳಿ ಓಡಿದರು, ಬ್ರಹ್ಮನು ಅವರನ್ನು ವಿಷ್ಣುವಿನ ಬಳಿ ಕಳಿಸಿದನು. ವಿಷ್ಣುವು ನಿರಾಕರಿಸಿ ಕೇವಲ ಶಿವನು ಮಾತ್ರ ಅವರಿಗೆ ಸಹಾಯ ಮಾಡಬಲ್ಲನು ಎಂದು ಸಲಹೆ ನೀಡಿದನು. ಹಾಗಾಗಿ ಎರಡೂ ಪಕ್ಷಗಳು ಕೈಲಾಸಪರ್ವತಕ್ಕೆ ಹೋಗಿ ಸಹಾಯಮಾಡುವಂತೆ ಶಿವನನ್ನು ಪ್ರಾರ್ಥಿಸಿದರು. ಶಿವನು ವಿಷವನ್ನು ಸೇವಿಸಲು ಆಯ್ಕೆಮಾಡಿಕೊಂಡನು ಮತ್ತು ಹಾಗಾಗಿ ಅದನ್ನು ಕುಡಿದನು. ಅವನ ಪತ್ನಿಯಾದ ಪಾರ್ವತಿಯು ಗಾಬರಿಗೊಂಡು ವಿಷವನ್ನು ನಿಲ್ಲಿಸುವ ಸಲುವಾಗಿ ತನ್ನ ಪತಿಯ ಕತ್ತನ್ನು ಎರಡೂ ಕೈಗಳಿಂದ ಗಟ್ಟಿಯಾಗಿ ಹಿಡಿದಳು. ಹಾಗಾಗಿ ಅವನಿಗೆ ವಿಷಕಂಠ ಎಂಬ ಹೆಸರು ಬಂದಿತು. ಪಾರ್ವತಿಯ ರೂಪವಾದ ಮಹಾವಿದ್ಯೆ ತಾರಾಳು ನಂತರ ಶಿವನನ್ನು ರಕ್ಷಿಸಿದಳು. ವಿಷವು ಅವನ ಗಂಟಲನ್ನು ನೀಲಿಗೊಳಿಸಿತು; ಹಾಗಾಗಿ ಅವನನ್ನು ನೀಲಕಂಠ ಎಂದೂ ಕರೆಯಲಾಗುತ್ತದೆ.

ಉಲ್ಲೇಖಗಳು

ಹಿಂದೂ ಪುರಾಣ
ಪ್ರೆಡ್ ಬಾಸೊಲೊ

ಫ್ರೆಡ್ ಬಾಸೊಲೊ (೧೧ ಫೆಬ್ರವರಿ ೧೯೨೦- ೨೭ ಫೆಬ್ರವರಿ ೨೦೦೭) ಅಮೆರಿಕದ ಅಜೈವಿಕ ರಸಾಯನಶಾಸ್ತ್ರಜ್ಞ. ಪ್ರೋಫೆಸರ್  ಜಾನ್ ಸಿ. ಬೈಲಾರ್ ಅಡಿಯಲ್ಲಿ ೧೯೪೩ ರಲ್ಲಿ ಉರ್ಬಾನಾ-ಚಾಂಪೈನ್ನಲ್ಲಿನ ಇಲಿನಾಯ್ಸ್ ವಿಶ್ವವಿದ್ಯಾನಿಲಯದಲ್ಲಿ ಪಿ.ಹೆಚ್ಡಿ ಪದವಿ ಪಡೆದರು. ಬಾಸಲೋ ಅವರು ನಾರ್ತ್ ವೆಸ್ಟರ್ನ್  ವಿಶ್ವವಿದ್ಯಾಲಯದಲ್ಲಿ ತಮ್ಮ ವೃತ್ತಿ ಜೀವನವನ್ನು  ಕಳೆದರು. ಅವರು ೪೦೦ ಪೇಪರ್ ಪ್ರಕಟಿಸಿದ  ರಸಾಯನಶಾಸ್ತ್ರಜ್ಞ. ಆರ್ಗೊಮೆಟಾಲಿಕ್, ಮತ್ತು ಜೈವಿಕ ಇಂಜಿನನಿಕ್ ರಸಾಯನಶಾಸ್ತ್ರ  ಕ್ಷೇತ್ರಗಳಿಗೆ ಸಮೃದ್ಧ ಕೊಡುಗೆ ನೀಡಿದ್ದರು.

ಜೀವನ
ಗಿಯೋವನ್ನಿ ಮತ್ತು ಕ್ಯಾಥರಿನಾ ಮೊರೆನಾ ಬಾಸೊಲೊ ಇಟಲಿಯ ಪೀಡ್ಮಾಂಟ್ ಪ್ರದೇಶದಿಂದ ಇಲಿನಾಯ್ಸ್ಗೆ ವಲಸೆ  ಬಂದರು. ಅವರಿಗೆ ಮೂರು  ಮಕ್ಕಳಿದ್ದರು.  ಅವರಲ್ಲಿ ಕಿರಿಯ ಮಗ ಆಲ್ಫ್ರೆಡೋ ಬಾಸೊಲೊ. ಬಾಸೊಲೊ ಪ್ರಾಥಮಿಕ ಶಾಲೆಯನ್ನು ಪ್ರವೇಶಿಸಿದಾಗ "ಫ್ರೆಡ್" ಎಂದು ಕರೆಯಲ್ಪಡುತ್ತಿದ್ದರು. ಅವರು ಸ್ಥಳೀಯ ಸಾರ್ವಜನಿಕ ಶಾಲೆಗಳಲ್ಲಿ ಶಿಕ್ಷಣ  ಪಡೆದರು. ನಂತರ ಸದರ್ನ್ ಇಲಿನಾಯ್ಸ್  ವಿಶ್ವವಿದ್ಯಾನಿಲಯವನ್ನು ಪ್ರವೇಶಿಸಿದರು. ೧೯೪೦ ರಲ್ಲಿ ಅವರು ಬಿ.ಎಡ್ ಅನ್ನು ಪಡೆದರು. ಅವರು ೧೯೪೨ ರಲ್ಲಿ ತನ್ನ ಎಮ್.ಹೆಚ್ ಅನ್ನು ಸ್ವೀಕರಿಸಿದರು. ಎರಡನೇ ವಿಶ್ವಯುದ್ಧದ ಸಮಯದಲ್ಲಿ ರೋಹ್ಮ್ ಮತ್ತು ಹಾಸ್ ನಲ್ಲಿ  ಸಂಶೋಧನೆ ಮಾಡಿದರು.೧೯೪೨ ರಲ್ಲಿ ಫಾಲ್ನಲ್ಲಿ ಅವರು ಇವಾನ್ಸ್ಟನ್, ಇಲಿನಾಯ್ಸ್ನ ನಾರ್ತ್ವೆಸ್ಟರ್ನ್  ವಿಶ್ವವಿದ್ಯಾನಿಲಯದಲ್ಲಿ ರಸಾಯನಶಾಸ್ತ್ರದ ಬೋಧಕರಾಗಿ ಸೇರ್ಪಡೆಯಾದರು.

ವೈಯಕ್ತಿಕ ಜೀವನ
ಬಾಸೊಲೊ ೧೯೪೭ ಜೂನ್ ೧೪ ರಂದು ವಿವಾಹವಾದರು. ಅವರು ನಾಲ್ಕು  ಮಕ್ಕಳನ್ನು ಹೊಂದಿದ್ದರು ಮೂರು ಹೆಣ್ಣುಮಕ್ಕಳು ಮತ್ತು ಒಬ್ಬ ಪುತ್ರ. ಬಾಸೊಲೊ ಡ್ಯಾನಿಷ್ ರಸಾಯನಶಾಸ್ತ್ರಜ್ಞ ಜಾನ್ನಿಕ್ ಬೆಜೆರಾಮ್ನ ಪ್ರಯೋಗಾಲಯದಲ್ಲಿ ಕೆಲಸ ಮಾಡುತ್ತಿದ್ದರು. ಇಟಲಿಯೂ ಸೇರಿದಂತೆ ಅನೇಕ ದೇಶಗಳಿಗೆ ಅವರು ಪ್ರವಾಸ ಮಾಡಿದ್ದರು. ಅವರು ೧೯೬೯ ರಿಂದ ೧೯೭೨ ರವರೆಗೆ ರಸಾಯನಶಾಸ್ತ್ರ  ಇಲಾಖೆಯಲ್ಲಿ  ಅಧ್ಯಕ್ಷರಾಗಿದ್ದರು.

ಪ್ರಕಟನೆಗಳು
ಬಾಸೊಲೊ ಪ್ರಕಟಿಸಿದ ಹಲವು ವಿಷಯಗಳಲ್ಲಿ ಇಂಡೈಲ್ಲ್ ಪರಿಣಾಮ, ಸಹಕರಿಸಿದ ಲಿಗಂಡ್ಗಳ ಪ್ರತಿಕ್ರಿಯೆ, ಮತ್ತು ಮೈಯೋಗ್ಲೋಬಿನ್ಗೆ ಸಂಶ್ಲೇಷಿತ ಮಾದರಿಗಳು.
ಅವರ ಆತ್ಮಚರಿತ್ರೆ, ಫ್ರಂ ಕೊಲ್ಲೊಟು ಇನ್ಕಾರ್ಬನ್ ಕೆಮಿಸ್ಟ್ರಿ, ಎಲೈಫ್ಟೈಮ್ ಆಫ್ ರಿಯಾಕ್ಷನ್ಸ್, ೨೦೦೨ ರಲ್ಲಿ ಪ್ರಕಟನೆಗೊಂಡಿತು.

ಗೌರವಗಳು ಮತ್ತು ಪ್ರಶಸ್ತಿಗಳು
ನ್ಯಾಶನಲ್ ಅಕಾಡೆಮಿ ಆಫ್ ಸೈನ್ಸಸ್ನ ಸದಸ್ಯರಾದ ಬಾಸೊಲೋಗೆ ರಾಸಾಯನಿಕ ಶಿಕ್ಷಣದಲ್ಲಿ ಜಾರ್ಜ್ ಪಿಮೆಂಟೆಲ್ ಪ್ರಶಸ್ತಿಯನ್ನು ನೀಡಲಾಯಿತು.
೧೯೮೩ ರಲ್ಲಿ ಅಮೇರಿಕನ್ ಕೆಮಿಕಲ್ ಸೊಸೈಟಿಯ ಅಧ್ಯಕ್ಷರಾಗಿದ್ದರು .೧೯೮೩ರಲ್ಲಿ ಅವರು ಅಮೇರಿಕಅಮೇರಿಕನ್ ಅಕಾಡೆಮಿ ಆಫ್ ಆರ್ಟ್ಸ್  ಮತ್ತು ಸೈನ್ಸಸ್ನ ಫೆಲೋ ಆಗಿ ಆಯ್ಕೆಯಾದರು. ೧೯೯೨ರಲ್ಲಿ ಅಮೇರಿಕನ್ ಇನ್ಸ್ಟಿಟ್ಯೂಟ್ ಅಲ್ಲಿ ಚಿನ್ನನದ ಪದಕ ಪಡೆದರು. ೨೦೦೧ ಪ್ರೀಸ್ಟ್ಲಿ ಮೆಡಲ್ ಪಡೆದರು.

ಉಲ್ಲೇಖಗಳು

ವಿಜ್ಞಾನಿಗಳು
ಕಾಳಸಂತೆ

ಕಾಳಸಂತೆ ಎಂದರೆ ಸರ್ಕಾರದ ನಿಯಂತ್ರಣಕ್ಕೊಳಪಟ್ಟ ವಸ್ತುಗಳ ನ್ಯಾಯ ಸಮ್ಮತವಲ್ಲದ ರೀತಿಯ ವ್ಯಾಪಾರ. ಮುಕ್ತಪೇಟೆಯಲ್ಲಿ ಬೇಡಿಕೆ ಹಾಗೂ ಪೂರೈಕೆಗಳು ಸಂಧಿಸುವೆಡೆಯಲ್ಲಿ ಬೆಲೆಯ ನಿರ್ಧಾರವಾಗುತ್ತದೆ. ಅತಿ ಬೇಡಿಕೆಯ ಪರಿಣಾಮವಾಗಿ ಬೆಲೆಯಲ್ಲಿ ಹೆಚ್ಚಳ ಕಂಡುಬಂದಲ್ಲಿ, ಕೊಂಡುಕೊಳ್ಳಲು ಸಮರ್ಥರಾದವರಿಗೆ ಮಾತ್ರ ಸರಕುಗಳು ದೊರೆಯುತ್ತವೆ. ಉಳಿದವರು ಬರಿಗೈಯಿಂದ ಹೋಗಬೇಕಾಗುತ್ತದೆ. ಸರ್ಕಾರ ಸಾಮಾನ್ಯ ಜನತೆಯ ಹಿತದೃಷ್ಟಿಯಿಂದ ಕೆಲವು ಅನುಭೋಗ ವಸ್ತುಗಳನ್ನು ನಿಯಂತ್ರಿಸಬೇಕಾಗುತ್ತದೆ. ಉತ್ಪಾದಕ ವಸ್ತುಗಳಾದ ಕಲ್ಲಿದ್ದಲು, ಉಕ್ಕು, ಪೆಟ್ರೋಲಿಯಂ, ಮೊದಲಾದವುಗಳ ಕೊರತೆಯುಂಟಾದಲ್ಲಿ ಸರ್ಕಾರ ಆರ್ಥಿಕ ಅಭಿವೃದ್ಧಿ ಕಾರ್ಯಕ್ರಮಗಳು ನಿರಾತಂಕವಾಗಿ ಸಾಗುವಂತೆ ಆ ವಸ್ತುಗಳನ್ನು ಕೂಡ ನಿಯಂತ್ರಿಸುತ್ತದೆ. ಕೊರತೆಯ ವಸ್ತುಗಳ ನ್ಯಾಯವಾದ ವಿತರಣೆ ಸಾಧಿಸುವುದು ನಿಯಂತ್ರಣದ ಉದ್ದೇಶ. ನಿಯಂತ್ರಿತ ಬೆಲೆ ಸಹಜ ಬೆಲೆಗಿಂತ ಕಡಿಮೆಯಿದ್ದರೆ ಸರಕುಗಳು ಗುಟ್ಟಾಗಿ ಮಾರಾಟವಾಗುತ್ತವೆ. ಏಕೆಂದರೆ ಕಾಯಿದೆಯ ಪ್ರಕಾರ ನಿಯಂತ್ರಿತವಾದ ಸರಕುಗಳು ಸರ್ಕಾರ ನಿರ್ಧರಿಸಿದ ಬೆಲೆಗೆ ಮಾರಾಟವಾಗಬೇಕು. ಸಾಮಾನ್ಯವಾಗಿ ಇವುಗಳ ಪಡಿತರವೂ ಇರುವುದುಂಟು. ಪಡಿತರದ ಮೂಲಕ ಲಭ್ಯವಾದ ಪರಿಮಾಣ ಸಾಲದಿದ್ದಾಗ ಅನುಭೋಗಿಗಳು ಅಥವಾ ಬಳಕೆದಾರರು ಅಧಿಕ ಪರಿಮಾಣವನ್ನು ಪಡೆಯಲು ಅಧಿಕ ಬೆಲೆ ಕೊಡಲು ಮುಂದೆ ಬರುವರು. ಇದರಿಂದ ವಸ್ತುಗಳ ಗುಪ್ತ ಮಾರಾಟವಾಗುತ್ತದೆ. ಕಾಳಸಂತೆ ನಿರ್ಮಾಣವಾಗುವುದು ಹೀಗೆ. ಸರ್ಕಾರದ ಮೇಲ್ವಿಚಾರಣೆ ಹಾಗೂ ಆಡಳಿತ ಬಿಗಿಯಾಗದಿದ್ದರೆ ಕಾಳಸಂತೆಯ ಕ್ಷೇತ್ರ ವಿಸ್ತಾರವಾಗುವುದುಂಟು. ಕಾಳಸಂತೆಯಲ್ಲಿ ಬೆಲೆಗಳು ಹೇಗೆ ನಿರ್ಧಾರವಾಗುವುವೆಂಬುದನ್ನು ಬೌಲ್ಡಿಂಗ್ ವಿವರಿಸಿದ್ದಾನೆ. ಕಾಳಸಂತೆಯಲ್ಲಿ ಸಾಮಾನುಗಳನ್ನು ಕೊಂಡುಕೊಳ್ಳುವವರ ಮೇಲೆ ನಿರ್ಬಂಧಗಳನ್ನು ಹೇರಿದಾಗ ಬೆಲೆಗಳು ಇಳಿಯಲಾರಂಭಿಸುವುವು. ನಿರ್ಬಂಧಗಳನ್ನು ಮಾರಾಟಗಾರರ ಮೇಲೆ ಹೇರಿದಾಗ ಬೆಲೆಗಳು ಮತ್ತಷ್ಟು ಹೆಚ್ಚುತ್ತ ಹೋಗುತ್ತವೆ. ಆದ್ದರಿಂದ ಕಳ್ಳಪೇಟೆಯ ಬೆಲೆ ಸಹಜಬೆಲೆಯ ಸಮೀಪದಲ್ಲಿರಬೇಕಾದರೆ ಗ್ರಾಹಕರನ್ನು ದಂಡಿಸುವುದು ಹೆಚ್ಚು ಪರಿಣಾಮಕಾರಿ.

ಕಾಳಸಂತೆಯ ಕ್ಷೇತ್ರ ಅತ್ಯಧಿಕ ಬೇಡಿಕೆಯನ್ನು ಅವಲಂಬಿಸಿದುದರಿಂದ ಪರಸ್ಪರ ಪತ್ರವ್ಯವಹಾರಗಳ ಅನುಕೂಲವಿಲ್ಲದಾಗ ಮಾರಾಟಗಾರರು ತಮಗೆ ಲಾಭವೆನಿಸಿದ ರೀತಿಯಲ್ಲಿ ಬೆಲೆಗಳನ್ನು ನಿರ್ಧರಿಸುತ್ತಾರೆ. ಈ ಬೆಲೆಗಳ ಸರಾಸರಿ ಬೆಲೆ ಮುಕ್ತಪೇಟೆಯ ಸರ್ವಸಾಧಾರಣ ಬೆಲೆಗಿಂತ ಅಧಿಕವಾಗಿರುತ್ತದೆ. ಕಾಳಸಂತೆಯ ವ್ಯವಹಾರದ ಮೇಲೆ ಸರ್ಕಾರದ ಆಡಳಿತದ ಬಿಗಿ ಕಡಿಮೆಯಾದರೆ ಉತ್ಪಾದನೆ ಹೆಚ್ಚಬಹುದು. ಆದರೆ ಉತ್ಪಾದಿತ ವಸ್ತುವಿನ ಪೂರೈಕೆಯ ಪರಿಮಾಣ ನಿಯಂತ್ರಿತ ಪೇಟೆಗಿಂತ ಕಾಳಸಂತೆಯಲ್ಲಿಯೇ ಹೆಚ್ಚಾಗಿ ಕಂಡುಬರುತ್ತದೆ. ಸರ್ಕಾರದ ನಿರ್ಬಂಧಗಳು ಹೆಚ್ಚಾದಾಗ ನಿಯಂತ್ರಿತ ಪೇಟೆಯಲ್ಲಿಯ ಪೂರೈಕೆ ಹೆಚ್ಚಾಗಿ, ಉತ್ಪಾದನೆಯಲ್ಲಿ ಇಳಿಮುಖ ಕಂಡುಬರುವುದುಂಟು. ಸರ್ಕಾರ ಜನತೆಯ ಹಿತ ಹಾಗೂ ಆರ್ಥಿಕ ಅಭಿವೃದ್ಧಿ ದೃಷ್ಟಿಯಿಂದ ಅನುಕೂಲವಾದ ಧೋರಣೆಯನ್ನು ಅನುಸರಿಸಬೇಕಾಗುತ್ತದೆ. ಆದರೆ ಕಾಳ ಸಂತೆಯ ವ್ಯವಹಾರ ನ್ಯಾಯಸಮ್ಮತವಾಗಲಾರದು ಯುದ್ಧ ಹಾಗೂ ಆರ್ಥಿಕ ಅಭಿವೃದ್ಧಿ ಸಮಯಗಳಲ್ಲಿ ಸರಕುಗಳ ಸರಿಯಾದ ವಿತರಣೆಯಾಗಬೇಕಾದರೆ ನಿಯಂತ್ರಣ ಕ್ರಮಗಳ ಅವಶ್ಯಕತೆ ಹೆಚ್ಚು. ಕಾಳಸಂತೆಯ ವ್ಯವಹಾರವನ್ನು ಸಂಪೂರ್ಣವಾಗಿ ನಿರ್ಮೂಲಗೊಳಿಸಬೇಕಾದರೆ ಸರ್ಕಾರ ಯಾವ ಭೇದಭಾವವೂ ಇಲ್ಲದೆ ಕೊಂಡುಕೊಳ್ಳುವವರ ಹಾಗೂ ಮಾರುವವರ ಮೇಲೆ ತೀವ್ರ ಕ್ರಮಗಳನ್ನು ಕೈಕೊಳ್ಳಲೇಬೇಕಾಗುತ್ತದೆ.

ಸಾಮಾಜಿಕ ವ್ಯವಸ್ಥೆಯಲ್ಲಿನ ಯಾವುದೇ ರೀತಿಯ ಸೂಕ್ತ ನೀತಿಗಳಿಗೆ ಒಳಪಡದೇ ಗಳಿಸಲಾದ ಹಣವನ್ನು ಕಪ್ಪುಹಣವೆಂದು ಗುರುತಿಸಲಾಗುತ್ತದೆ. ಯಾವುದೇ ವ್ಯಕ್ತಿ ಅಥವಾ ಸಂಸ್ಥೆ ತಾನಿರುವ ಸ್ಥಳೀಯ ಸರ್ಕಾರಿ ವ್ಯವಸ್ಥೆಯ ಕಾನೂನುಗಳಿಗೆ ವಂಚಿಸುತ್ತ ಯಾವುದೇ ರೀತಿಯ ತೆರಿಗೆ ಕಟ್ಟದೇ ಸಂಪಾದಿಸಿದ ಹಣ ಇದಾಗಿದೆ. ವ್ಯಕ್ತಿ ಅಥವಾ ಸಂಸ್ಥೆಯೊಂದು ಕಪ್ಪುಹಣ ಹೊಂದಿದ್ದರೆ ಅಂಥವರಿಗೆ ಮೇಲೆ ಕಾನೂನಾತ್ಮಕ ಶಿಕ್ಷೆ ವಿಧಿಸಬಹುದಾಗಿದೆ. ಜಗತ್ತಿನ ಅನೇಕ ಕಡೆ ಸಮಾಜ ಬಾಹಿರ ಚಟುವಟಿಕೆಗಳಲ್ಲಿ ಇದೇ ಕಪ್ಪುಹಣದ ಕೈವಾಡವಿರುವದನ್ನು ಕಾಣಬಹುದು.

ಹಣ
ಆರ್ಥಿಕ ಅಪರಾಧಗಳು
ಹಣಕಾಸು
ಭ್ರಷ್ಟಾಚಾರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಾವಿಮಣ್ಣು

ಕಾವಿಮಣ್ಣು ಕಬ್ಬಿಣದ ಹೈಡ್ರಸ್ ಆಕ್ಸೈಡುಗಳ (ಲೈಮೊನೈಟ್ ಹಿಮಟೈಟ್, ಅಪೂರ್ವವಾಗಿ ಮ್ಯಾಗ್ನಟೈಟ್) ಮತ್ತು ಜೇಡುಮಣ್ಣಿನ ಚೆನ್ನಾಗಿ ಕಲೆತ ಮಿಶ್ರಣ (ಓಕರ್). ಇದರಲ್ಲಿ ಕಬ್ಬಿನದ ಆಕ್ಸೈಡ್ ಪರಿಶುದ್ದ ಪ್ರಮಾಣ 15%-80% ವರೆಗೂ ಇರುತ್ತದೆ. ಸ್ವಾಭಾವಿಕ ಖನಿಜ ಬಣ್ಣಗಳಲ್ಲಿ ಕಬ್ಬಿಣದ ಹೈಡ್ರಸ್ ಆಕ್ಸೈಡ್ ಪರಿಶುದ್ದವಾಗಿಯೋ ಅಥವಾ ಜೇಡುಮಣ್ಣಿನೊಂದಿಗೆ ಬೆರೆತು ಹೇರಳವಾಗಿ ದೊರಕುವುದು. ಕಾವಿಮಣ್ಣು ಎರಡನೆಯ ಜಾತಿಗೆ ಸೇರಿದುದು.

ಆಕರ : ನೀರಿನಿಂದ ಸಾಗಣೆಗೊಂಡು ಪ್ರಸ್ತರಿಸಿದ ಮಡ್ಡಿಯಿಂದ ಉತ್ಪತ್ತಿಯಾದ ನಿಕ್ಷೇಪವಾಗಿಯೂ ಕಬ್ಬಿಣದ ಅದುರುಗಳು, ಪದರಶಿಲೆ, ಸುಣ್ಣಶಿಲೆ ಇವುಗಳ ರಾಸಾಯನಿಕ ಶೈಥಿಲ್ಯದಿಂದ ಉಂಟಾದ ಸ್ಥಳೀಯ ಶೇಷವಸ್ತು ನಿಕ್ಷೇಪವಾಗಿಯೂ ಕಾವಿ ದೊರೆಯಬಹುದು. ರಾಸಾಯನಿಕ ವಸ್ತುಗಳ ಸಂಯೋಗದಿಂದ ಕಾವಿಮಣ್ಣು ಅನೇಕ ವರ್ಣಗಳಲ್ಲಿ ದೊರೆಯುತ್ತದೆ. ಬಣ್ಣದಲ್ಲಿ ನಾನಾ ಛಾಯೆಯ ಹಳದಿಯಲ್ಲಿಯೂ ಕಂದು ಕೆಂಪು ಬಣ್ಣಗಳಲ್ಲಿಯೂ ಇರುವುದು. ಕೆಲವು ವಿಧವಾದ ಕಾವಿಮಣ್ಣುಗಳು ಹಸುರಾಗಿ ಸಹ ಇರುವುದುಂಟು. ಹಳದಿ ಬಣ್ಣದ ಕಾವಿಮಣ್ಣನ್ನು ಗೋಪಿ ಎಂದೂ ಕಂದು ಬಣ್ಣದ್ದನ್ನು ಕಾವಿ ಎಂದೂ ಕರೆಯುವುದು ರೂಢಿ.

ಉಪಯೋಗ: ಕಾವಿಮಣ್ಣುಗಳನ್ನು ಅವು ದೊರೆಯುವ ವಿಧಾನದಲ್ಲಿಯಾಗಲೀ ಸಂಸ್ಕರಿಸಿದ ಮೇಲಾಗಲೀ ಬಣ್ಣ ಬಳಿಯುವುದಕ್ಕೂ ಜಲವರ್ಣ ಮತ್ತು ತೈಲವರ್ಣಗಳನ್ನು ತಯಾರಿಸುವುದಕ್ಕೂ ಉಪಯೋಗಿಸುತ್ತಾರೆ.

ಹಳದಿ ಕಾವಿಮಣ್ಣು: ಇದು ಮುಖ್ಯವಾಗಿ ಲೈಮೊನೈಟ್ ಮತ್ತು ಜೇಡು ಮಣ್ಣು ಕಲೆತ ಮಿಶ್ರಣ. ಇದನ್ನು ಕಾಯಿಸಿದಾಗ ಉಷ್ಣತೆಯ ಪ್ರಕಾರ ಕಂದು ಬಣ್ಣದ ವಿವಿಧ ಛಾಯೆಗಳು ಬರುತ್ತವೆ. ಅಲ್ಪಪ್ರಮಾಣದಲ್ಲಿ ಮ್ಯಾಂಗನೀಸ್ ಬೆರೆತಿದ್ದರೆ ಸೀಯನ್ನ ಎಂಬ ಹಳದಿ ಮಿಶ್ರಿತ ಕಂದು ಬಣ್ಣವಾಗುವುದು. ಹೆಚ್ಚಿನ ಪ್ರಮಾಣದಲ್ಲಿ ಅಂದರೆ 10%-25% ಭಾಗದಷ್ಟು ಮ್ಯಾಂಗನೀಸ್ ಆಕ್ಸೈಡ್ ಬೆರೆತಿದ್ದರೆ ಅಂಬರ್ ಎಂಬ ಕಂದು ಬಣ್ಣದ ಪದಾರ್ಥವಾಗುವುದು.

ಕೆಂಪು ಕಾವಿಮಣ್ಣು: ಇದರಲ್ಲಿ ಮುಖ್ಯವಾಗಿ ಕಬ್ಬಿಣದ ಕೆಂಪು ಆಕ್ಸೈಡ್ (ಹಿಮಟೈಟ್) ಮತ್ತು ಮಣ್ಣು ಪದಾರ್ಥಗಳು ವಿವಿಧ ಪ್ರಮಾಣದಲ್ಲಿ ಬೆರೆತಿರುತ್ತವೆ. ಬಣ್ಣದಲ್ಲಿ ಕೇಸರಿ ಬಣ್ಣದಿಂದ ರಕ್ತಕೆಂಪು ಮತ್ತು ಊದಾಕೆಂಪು ಬಣ್ಣಗಳವರೆಗೆ ವ್ಯತ್ಯಾಸವಾಗಬಹುದು.

ಹಸಿರು ಕಾವಿಮಣ್ಣು: ಇದು ಮುಖ್ಯವಾಗಿ ಎಪಿಡೋಟ್ ಕ್ಲೋರೈಟ್ ಹಾರ್ನ್ ಬ್ಲೆಂಡ್ ಮುಂತಾದ ಕಬ್ಬಿಣ-ಮೆಗ್ನೀಸಿಯಂ-ಸಿಲಿಕೇಟ್ ಸಂಯೋಜಿತ ಖನಿಜಗಳ ರಾಸಾಯನಿಕ ಬದಲಾವಣೆ ಶೈಥಿಲ್ಯಗಳಿಂದ ಉಂಟಾಗುತ್ತದೆ.

ತುಮಕೂರು ಮತ್ತು ಚಿತ್ರದುರ್ಗ ಜಿಲ್ಲೆಗಳ ಕೆಲವು ಭಾಗಗಳಲ್ಲಿ ವಿವಿಧ ಛಾಯೆಯ ಹಳದಿ ಮತ್ತು ಕಂದು ಬಣ್ಣದ ಕಾವಿಮಣ್ಣುಗಳು ಕಬ್ಬಿಣದ ಅದುರು, ಮ್ಯಾಂಗನೀಸ್ ಅದುರು ಮತ್ತು ಸುಣ್ಣಶಿಲೆಗಳೊಂದಿಗೆ ಮಿಶ್ರವಾಗಿ ಸಿಕ್ಕುತ್ತದೆ. ಹಸಿರು ಬಣ್ಣದ ಕಾವಿಮಣ್ಣು ತುಮಕೂರು ಜಿಲ್ಲೆಯ ಗೊಲ್ಲಹಳ್ಳಿ ಪ್ರದೇಶದಲ್ಲಿ ಅಲ್ಪಪ್ರಮಾಣದಲ್ಲಿ ದೊರೆಯುವುದು. ಕೆಂಪು ಬಣ್ಣದ ಸ್ವಚ್ಛ ರೆಡ್ ಆಕ್ಸೈಡ್ (ಹಿಮಟೈಟ್) ಕಾವಿಯ ವಿಶಾಲ ನಿಕ್ಷೇಪಗಳು ಮತ್ತು ಕೆಂಪು ಕಾವಿಮಣ್ಣು ಹೇರಳವಾಗಿ ಬಳ್ಳಾರಿ ಜಿಲ್ಲೆಯ ಬಳ್ಳಾರಿ, ಸಂಡೂರು ಮತ್ತು ಹೊಸಪೇಟೆ ತಾಲ್ಲೂಕುಗಳಲ್ಲಿ ಇವೆ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರೋಜರ್ ಯಂಗ್

ರೋಜರ್ ಆರ್ಲಿನರ್ ಯಂಗ್ ಅವರು ಪ್ರಾಣಿಶಾಸ್ತ್ರ, ಜೀವಶಾಸ್ತ್ರ ಮತ್ತು ಸಮುದ್ರ ಜೀವಶಾಸ್ತ್ರದ ಅಮೇರಿಕನ್ ವಿಜ್ಞಾನಿ. ಪ್ರಾಣಿಶಾಸ್ತ್ರದಲ್ಲಿ ಡಾಕ್ಟರೇಟ್ ಪದವಿ ಪಡೆದ ಮೊದಲ ಆಫ್ರಿಕನ್ ಅಮೆರಿಕನ್ ಮಹಿಳೆ.

ವಿದ್ಯಾಭ್ಯಾಸ 
1889ರಲ್ಲಿ ವರ್ಜೀನಿಯಾದ ಕ್ಲಿಫ್ಟನ್ ಫೊರ್ಜ್ನಲ್ಲಿ ಜನಿಸಿದರು. ಯಂಗ್ ತನ್ನ ಅಂಗವಿಕಲ ತಾಯಿಯ ಆರೈಕೆಯಲ್ಲಿ ಹೆಚ್ಚಿನ ಸಮಯವನ್ನು ಕಳೆದರು. ಯಂಗ್ 1923 ರಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು. 1924 ರಲ್ಲಿ ಯಂಗ್ ಶಿಕಾಗೊ ವಿಶ್ವವಿದ್ಯಾನಿಲಯದಲ್ಲಿ ತನ್ನ ಸ್ನಾತಕೋತ್ತರ ಪದವಿಗಾಗಿ ಅಧ್ಯಯನ ಆರಂಭಿಸಿದರು, ಅದು 1926 ರಲ್ಲಿ ಸ್ವೀಕರಿಸಲ್ಪಟ್ಟಿತು.

ಗೌರವಗಳು
ಆಫ್ರಿಕನ್ ಅಮೆರಿಕನ್ನರನ್ನು ಬೆಂಬಲಿಸಲು ಯಂಗ್ ಗೌರವಾರ್ಥವಾಗಿ "ರೋಜರ್ ಆರ್ಲಿನರ್ ಯಂಗ್ ಮರೀನ್ ಸಂರಕ್ಷಣಾ ಡೈವರ್ಸಿಟಿ ಫೆಲೋಷಿಪ್" ಸ್ಥಾಪನೆಯಾಯಿತು.ರೋಜರ್ ಆರ್ಲಿನರ್ ಯಂಗ್ ಮೊದಲಬಾರಿ 2005ರಲ್ಲಿ ಕಾಂಗ್ರೆಷನಲ್ ರೆಸೊಲ್ಯೂಷನ್ನಲ್ಲಿ ನಾಲ್ಕು ಇತರ ಆಫ್ರಿಕನ್ ಅಮೆರಿಕನ್ ಮಹಿಳೆಯರೊಂದಿಗೆ ಗುರುತಿಸಲ್ಪಟ್ಟರು.

ವೈಯಕ್ತಿಕ ಜೀವನ
ಯಂಗ್ ವಿವಾಹವಾಗಿರಲಿಲ್ಲ. ತನ್ನ ಅನಾರೋಗ್ಯದ ತಾಯಿಗೆ ಯಂಗ್ ಒಬ್ಬರೇ ಬೆಂಬಲವಾಗಿದ್ದರು. ೧೯೫೦ ದಶಕದಲ್ಲಿ ಯಂಗ್ ಮಾನಸಿಕ ಆರೋಗ್ಯ ಸಮಸ್ಯೆಗಳಿಗೆ ಒಳಗಾದರು.

ವೃತ್ತಿ ಜೀವನ
ಅರ್ನೆಸ್ಟ್ ಎವೆರೆಟ್ ಜೇಮ್ಸ್ ಅವರು 1927ರಲ್ಲಿ ಆರಂಭವಾದ ಮ್ಯಾಸಚೂಸೆಟ್ಸ್ನ ಮೆರೈನ್ ಬಯೋಲಾಜಿಕಲ್ ಲ್ಯಾಬೊರೇಟರಿಯಲ್ಲಿ ಬೇಸಿಗೆಯಲ್ಲಿ ಅವರೊಂದಿಗೆ ಕೆಲಸ ಮಾಡಲು ಯಂಗ್ ಅವರನ್ನು ಆಹ್ವಾನಿಸಿದರು. ಅಲ್ಲಿ,ಅವರು ಸಮುದ್ರ ಜೀವಿಗಳಲ್ಲಿ ಫಲೀಕರಣ ಪ್ರಕ್ರಿಯೆಯನ್ನು ಸಂಶೋಧಿಸುವುದರ ಜೊತೆಗೆ ಜೀವಕೋಶದಲ್ಲಿ ಜಲಸಂಚಯನ ಮತ್ತು ನಿರ್ಜಲೀಕರಣದ ಪ್ರಕ್ರಿಯೆಯನ್ನು ಸಂಶೋಧಿಸಿದರು. 1929ರಲ್ಲಿ, ಯಂಗ್ ಯೂರೋಪ್ನಲ್ಲಿ ಅನುದಾನ ಹಣವನ್ನು ಪಡೆಯಲು ಯತ್ನಿಸುತ್ತಿದ್ದ ಸಮಯದಲ್ಲಿ, ಯೌವ್ದ್ ಹೊವಾರ್ಡ್ ವಿಶ್ವವಿದ್ಯಾಲಯದಲ್ಲಿ ಪ್ರಾಣಿಶಾಸ್ತ್ರ ವಿಭಾಗದ ಮಧ್ಯಂತರ ವಿಭಾಗದ ಮುಖ್ಯಸ್ಥರಾದರು. ಹೊವಾರ್ಡ್ನಲ್ಲಿ ನಡೆಸಲಾದ ಪ್ರಯೋಗಗಳಲ್ಲಿ ಬಳಸಲಾದ ನೇರಳಾತೀತ ಕಿರಣಗಳಿಂದ ಅವರ ಕಣ್ಣು ಶಾಶ್ವತವಾಗಿ ಹಾನಿಗೊಳಗಾಯಿತು.

ನಿಧನ 
ಯಂಗ್ ನವೆಂಬರ್ 9,1964ರಂದು ಇಹಲೋಕ ತ್ಯಜಿಸಿದರು.

ಉಲ್ಲೇಖಗಳು

ವಿಜ್ಞಾನಿಗಳು
ವಿಲಿಯಂ ಥಾಮ್ಸನ್

ವಿಲಿಯಂ ಥಾಮ್ಸನ್ ರವರು ಸ್ಕಾಟ್ಸ್-ಐರಿಶ್ ಗಣಿತ ಭೌತಶಾಸ್ತ್ರಜ್ಞ ಮತ್ತು ಎಂಜಿನಿಯರ್ ಆಗಿದ್ದರು. ಗ್ಲ್ಯಾಸ್ಗೋ ವಿಶ್ವವಿದ್ಯಾನಿಲಯದಲ್ಲಿ ಅವರು ವಿದ್ಯುತ್ ಮತ್ತು ಗಣಿತದ ಮೊದಲ ಮತ್ತು ಎರಡನೆಯ ನಿಯಮಗಳ ಉಷ್ಣಬಲ ವಿಜ್ಞಾನದ ರಚನೆಯ ಗಣಿತಶಾಸ್ತ್ರದ ವಿಶ್ಲೇಷಣೆಯಲ್ಲಿ ಪ್ರಮುಖ ಕೆಲಸ ಮಾಡಿದರು. ಟ್ರಾನ್ಸ್ ಅಟ್ಲಾಂಟಿಕ್ ಟೆಲಿಗ್ರಾಫ್ ಯೋಜನೆಯ ಕುರಿತಾದ ಅವರ ಕೆಲಸಕ್ಕಾಗಿ ಅವರನ್ನು ೧೮೮೬ ರಲ್ಲಿ ರಾಣಿ ವಿಕ್ಟೋರಿಯಾ ರವರಿಂದ ಗೌರವಿಸಲಾಯಿತು. ಅವರ ದಿಕ್ಸೂಚಿಗೆ ಸಂಭಂದಿಸಿರುವ ಅವರ ಕೆಲಸಕ್ಕೆ ಹೆಸರುವಾಸಿಯಾಗಿದ್ದಾರೆ.ಅವರ ಗೌರವಾರ್ಥವಾಗಿ ಕೆಲ್ವಿನ್ ಘಟಕಗಳಲ್ಲಿ ನಿರರ್ಗಳಾದ  ತಾಪಮಾನಗಳನ್ನು ಹೇಳಲಾಗುತ್ತದೆ. ಕಡಿಮೆ ಕೆಲಸದ ಉಷ್ಣತೆ(ಸಂಪೂರ್ಣ ಶೂನ್ಯ)ಗೆ ಕಡಿಮೆ ಮಿತಿಯನ್ನು ಅಸ್ತಿತ್ವದಲ್ಲಿದ್ದಾಗ ,ಲಾರ್ಡ್ ಕೆಲ್ವಿನ್ ಅದರ ಸರಿಯಾದ ಮೌಲ್ಯವನ್ನು ಸರಿಸುಮಾರು -273.15 ಡಿಗ್ರಿ ಸೆಲ್ಸಿಯಸ್ ಅಥವಾ-459.67 ಡಿಗ್ರಿ ಫ್ಯಾರನ್ಹೀಟ್ ಎಂದು ನಿರ್ಧರಿಸಿದ್ದಾರೆ. ೧೮೨೯ ರಲ್ಲಿ ಥರ್ಮೋಡೈನಮಿಕ್ಸ್ ನಲ್ಲಿನ ಸಾಧನೆಗಳನ್ನು ಗುರುತಿಸಿ ಅವರನ್ನು ಗೌರವಿಸಲಾಯಿತು.

ಜನನ
ಥಾಮ್ಸನ್ ರವರು ೨೬ ಜೂನ್,೧೮೨೪ ರಲ್ಲಿ ಐರ್ಲೆಂಡಿನ ಬೆಲ್‌ಫಾಸ್ಟ್‌ ನಲ್ಲಿ ಜನಿಸಿದರು.ಅವರ ತಂದೆ-ಜೇಮ್ಸ್ ಥಾಮ್ಸನ್,ತಾಯಿ-ಮಾರ್ಗರೆಟ್ ಗಾರ್ಡನರ್.

ಹೆಸರುವಾಸಿಯಾಗಿದ್ದು
ಜೌಲ್ ಥಾಮ್ಸನ್ ಪರಿಣಾಮ.
ಥಾಮ್ಸನ್ ಪರಿಣಾಮ(ಥರ್ಮೋಡೈನಮಿಕ್ಸ್).
ಮಿರರ್ ಗಾಲ್ವನೊಮೀಟರ್.
ಸಿಫೊನ್ ರೆಕಾರ್ಡ್.
ಕೆಲ್ವಿನ್ ಮೆಟೀರಿಯಲ್.
ಕೆಲ್ವಿನ್ ವಾಟರ್ ಡ್ರಾಪರ್.
ಕೆಲ್ವಿನ್ ತರಂಗ.
ಕೆಲ್ವಿನ್-ಹೆಲ್ಮ್ಹೋಲ್ಟ್ಜ್ ಅಸ್ಥಿರತೆ.
ಕೆಲ್ವಿನ್-ಹೆಲ್ಮ್ಹೋಲ್ಟ್ಜ್ ಯಾಂತ್ರಿಕ ವ್ಯವಸ್ಥೆ.
ಕೆಲ್ವಿನ್-ಹೆಲ್ಮ್ಹೋಲ್ಟ್ಜ್ ಪ್ರಕಾಶಮಾನತೆ.
ಕೆಲ್ವಿನ್ ಕನಿಷ್ಠ ಶಕ್ತಿ ಪ್ರಮೇಯ.
ಕೆಲ್ವಿನ್ ರೂಪಾಂತರ.
ಸಂಪೂರ್ಣ ಶೂನ್ಯ ತಾಪಮಾನ.
ಕೆಲ್ವಿನ್ ರ ಪರಿಚಲನೆ ಪ್ರಮೇಯ.
ಸ್ಟೋಕ್ಸ್ ಪ್ರಮೇಯ.
ಕೆಲ್ವಿನ್ ಸೇತುವೆ.
ಕೆಲ್ವಿನ್ ಸಂವೇದನೆ.
ಕೆಲ್ವಿನ್ ಸಮೀಕರಣ.
ಕೆಲ್ವಿನ್-ವಾರ್ಲಿ ವಿಭಾಜಕ.
ಮ್ಯಾಗ್ನೆಟೋರೆಸಿಸ್ಟೆನ್ಸ್.
ಚಲನ ಶಕ್ತಿ ಪದವನ್ನು ಸಂಯೋಜಿಸಿದಕ್ಕಾಗಿ.

ಪ್ರಶಸ್ತಿಗಳು
ಫಸ್ಟ್ ಸ್ಮಿತ್ ಪ್ರಶಸ್ತಿ-೧೮೪೫.
ರಾಯಲ್ ಪದಕ-೧೮೫೬.
ಕೀತ್ ಮೆಡಲ್-೧೮೬೪.
ಆಲ್ಬರ್ಟ್ ಮೆಡಲ್-೧೮೭೯.
ಕೋಪ್ಲಿ ಮೆಡಲ್-೧೮೮೩.
ಜಾನ್ ಫ್ರಿಟ್ಜ್ ಪದಕ-೧೯೦೫.

ಗೌರವಗಳು
ಗೌರವ- ರಾಯಲ್ ಕಾಲೇಜ್ ಆಫ್ ಪ್ರಿಸೆಪ್ಟರ್ಗಳ ಸದಸ್ಯರು-೧೮೫೮.
ಗೌರವ- ೧೮೫೯ ರಲ್ಲಿ ಸ್ಕಾಟ್ಲೆಂಡ್ ನಲ್ಲಿ ಇಂಜಿನಿಯರ್ಸ್ ಮತ್ತು ಶಿಪ್ ಬಿಲ್ಡರ್ ಗಳ ಸಂಸ್ಥೆಯ ಸದಸ್ಯರು.
ಗ್ಲ್ಯಾಸ್ಗೋ ವಿಶ್ವವಿದ್ಯಾಲಯಕ್ಕೆ ತೆರಳಿದ ಕೆಲ್ವಿನ್ ಗ್ರೋವ್ ಪಾರ್ಕ್ ನಲ್ಲಿರುವ ವಿಲಿಯಂ ಥಾಮ್ಸನ್,೧ ನೇ ಬ್ಯಾರನ್ ಕೆಲ್ವಿನ್ ಸ್ಮಾರಕ.
ಎಡಿನ್ಬರ್ಗ್ ರಾಯಲ್ ಸೊಸೈಟಿಯ ಫೆಲೋ- ೧೮೪೭.
ಗನ್ನಿಂಗ್ ವಿಕ್ಟೋರಿಯಾ ಜುಬಿಲಿ ಪ್ರಶಸ್ತಿ- ೧೮೮೭.
ಅಧ್ಯಕ್ಷರು,೧೮೭೩-೧೮೭೮,೧೮೮೬-೧೮೯೦,೧೮೯೫-೧೯೦೭.
ರಾಯಲ್ ಸ್ವೀಡಿಷ್‌ ಅಕಾಡೆಮಿ ಆಫ್ ಸೈನ್ಸಸ್ ನ ವಿದೇಶಿ ಸದಸ್ಯ,-೧೮೫೧.
ರಾಯಲ್ ಸೊಸೈಟಿಯ ಫೆಲೋ-೧೮೫೧.
ಅಧ್ಯಕ್ಷ,೧೮೯೦-೧೮೯೫.
ಕಮಾಂಡರ್ ಆಫ್ ದ ಇಂಪೀರಿಯರ್ ಆರ್ಡರ್ ಆಫ್ ರೋಜ಼್(ಬ್ರೆಜಿಲ್)-೧೮೭೩.
ಕಮಾಂಡರ್ ಆಫ್ ದ ಲೀಜನ್ ಗೌರವ (ಫ್ರಾನ್ಸ್)-೧೮೮೧.
ಗ್ರ್ಯಾಂಡ್ ಆಫಿಸರ್ ಆಫ್ ಲೀಜನ್ ಗೌರವ-೧೮೮೯.
ಕಮಾಂಡರ್ ಆಫ್ ದಿ ಆರ್ಡರ್ ಆಫ್ ಲಿಯೋಪೋಲ್ಟ್(ಬಿಲ್ಟಿಯಂ)-೧೮೯೦.
೧೮೯೨ ರಲ್ಲಿ ಐರ್ ಕೌಂಟಿಯ ಲಾರ್ಗ್ಸ್ ನ ಬ್ಯಾರನ್ ಕೆಲ್ವಿನ್.ಈ ಶೀರ್ಷಿಕೆ,ಗ್ಲ್ಯಾಸ್ಗೋ ವಿಶ್ವವಿದ್ಯಾನಿಲಯದ ಆಧಾರದ ಮೇಲೆ ನಡೆಯುವ ಕೆಲ್ವಿನ್ ನದಿಯಿಂದ ಬಂದಿದೆ.
ಜಪಾನ್ ನ ಪವಿತ್ರ ಟ್ರೆಷರ್ ನ ಪ್ರಥಮ ದರ್ಜೆಯ ಆದೇಶ-೧೯೦೧.

ಪರ್ಯಾಯ ಶೀರ್ಷಿಕೆಗಳು
ಲಾರ್ಡ್ ಕೆಲ್ವಿನ್.
ಸರ್ ವಿಲಿಯಂ ಥಾಮ್ಸನ್.
ವಿಲಿಯಂ ಥಾಮ್ಸನ್.
ಬ್ಯಾರನ್ ಕೆಲ್ವಿನ್ ಆಫ್ ಲಾರ್ಗ್ಸ್.

ಮರಣ
ವಿಲಿಯಂ ಥಾಮ್ಸನ್‌ ರವರು ೧೭ ಡಿಸೆಂಬರ್ ೧೯೦೭ ,೮೩ ನೇ ವಯಸ್ಸಿನಲ್ಲಿ ,ಲಾರ್ಗ್ಸ್,ಐರ್ಶೈರ್,ಸ್ಕಾಟ್ಲೆಂಡ್ ನಲ್ಲಿ ನಿಧನರಾದರು.

ಉಲ್ಲೇಖಗಳು

ಗಣಿತಜ್ಞರು
ಹಿಡಿಕೆ

ಹಿಡಿಕೆಯು ಕೈಯಿಂದ ಚಲಿಸಬಲ್ಲ ಅಥವಾ ಬಳಸಬಲ್ಲ ವಸ್ತುವಿನ ಭಾಗ ಅಥವಾ ಲಗತ್ತು ಆಗಿರುತ್ತದೆ. ಪ್ರತಿ ಬಗೆಯ ಹಿಡಿಕೆಯ ವಿನ್ಯಾಸವು ಗಣನೀಯ ಪ್ರಮಾಣದಲ್ಲಿ ದಕ್ಷತಾಶಾಸ್ತ್ರದ ಸಮಸ್ಯೆಗಳನ್ನು ಒಳಗೊಳ್ಳುತ್ತದೆ, ಇವು ಒಳಅರಿವಿನಿಂದ ಅಥವಾ ಸಂಪ್ರದಾಯವನ್ನು ಅನುಸರಿಸಿ ನಿಭಾಯಿಸಲ್ಪಟ್ಟ ಸ್ಥಳಗಳಲ್ಲಿ ಕೂಡ. ಉಪಕರಣಗಳಿಗೆ ಹಿಡಿಕೆಗಳು ಅವುಗಳ ಕಾರ್ಯದ ಮುಖ್ಯ ಭಾಗವಾಗಿವೆ, ಮತ್ತು ಬಳಕೆದಾರರು ಉಪಕರಣಗಳನ್ನು ಗರಿಷ್ಠ ಪರಿಣಾಮವಾಗುವಂತೆ ಬಳಸಿಕೊಳ್ಳುವುದನ್ನು ಸಾಧ್ಯವಾಗಿಸುತ್ತದೆ. ಕಟ್ಟಿನ ಹಿಡಿಕೆಗಳು ಕಟ್ಟುಗಳನ್ನು ಅನುಕೂಲಕರವಾಗಿ ಸಾಗಿಸಲು ಅವಕಾಶ ನೀಡುತ್ತವೆ.

ಹಿಡಿಕೆಗಳ ಮೂರು ಬಹುತೇಕ ಸಾರ್ವತ್ರಿಕ ಆವಶ್ಯಕತೆಗಳೆಂದರೆ: ವಸ್ತುವಿಗೆ ಆಧಾರವಾಗಲು ಸಾಕಷ್ಟಿರುವ ಬಲ, ಅಥವಾ ಹಿಡಿಕೆಯು ಯಾವ ಕಾರ್ಯದಲ್ಲಿ ಬಳಸಲ್ಪಡುತ್ತದೆಯೊ ಅಲ್ಲಿ ಒಳಗಾದ ಬಲವನ್ನು ಪ್ರಸಾರಮಾಡುವಷ್ಟು ಬಲ; ಅದನ್ನು ಹಿಡಿಯುವ ಕೈ ಅಥವಾ ಕೈಗಳಿಗೆ ಆ ಬಲವನ್ನು ವಿಶ್ವಾಸಾರ್ಹವಾಗಿ ಹಾಕಲು ಅನುಮತಿಸುವಷ್ಟಿರುವ ಉದ್ದ; ಕೈ ಅಥವಾ ಕೈಗಳು ಆ ಬಲವನ್ನು ಹಾಕಲು ಅದನ್ನು ಅಗತ್ಯವಿದ್ದಷ್ಟು ಗಟ್ಟಿಯಾಗಿ ಹಿಡಿಯುವ ಸಲುವಾಗಿ ಸುತ್ತುವರಿಯಲು ಅನುಮತಿಸುವಷ್ಟಿರುವ ಸಣ್ಣ ಸುತ್ತಳತೆ.
ಇತರ ಆವಶ್ಯಕತೆಗಳು ನಿರ್ದಿಷ್ಟ ಹಿಡಿಕೆಗಳಿಗೆ ಅನ್ವಯಿಸಬಹುದು: ಕೈಯ ವಿರುದ್ಧ ತಿಕ್ಕಾಟವನ್ನು ಒದಗಿಸುವ ಹಿಡಿಕೆಯ ಮೇಲಿನ ಕವಚ ಅಥವಾ ಲೇಪನ. ಇದು ಉತ್ತಮ ಹಿಡಿತವನ್ನು ಸಾಧಿಸಲು ಬೇಕಾದ ಹಿಡಿಯುವ ಬಲವನ್ನು ಕಡಿಮೆಮಾಡುತ್ತದೆ; ಆಳದಲ್ಲಿ ಸ್ಥಾಪಿತ ಕಾರಿನ ಬಾಗಿಲಿನ ಹಿಡಿಕೆಗಳಂತಹ ವಿನ್ಯಾಸಗಳು. ಇವು ಆಕಸ್ಮಿಕ ಕಾರ್ಯನಿರ್ವಹಣೆಯ ಸಾಧ್ಯತೆಯನ್ನು, ಅಥವಾ ಸರಳವಾಗಿ ಹಿಡಿಕೆಯನ್ನು ಹಾನಿಗೊಳಿಸುವ ಅನಾನುಕೂಲವನ್ನು ಕಡಿಮೆಮಾಡುತ್ತವೆ; ಬಲವನ್ನು ಕೈಯ ಮೇಲೆ ಅನುಕೂಲಕರವಾಗಿ ಮತ್ತು ಸುರಕ್ಷಿತವಾಗಿ ವಿತರಿಸುವಷ್ಟಿರುವ ಸುತ್ತಳತೆ; ಬೇಡವಾದ ಬಳಸುವಿಕೆಯನ್ನು ಅಡ್ಡಿಪಡಿಸುವ ವಿನ್ಯಾಸ, ಉದಾಹರಣೆಗೆ, ಮಕ್ಕಳು ಅಥವಾ ಕಳ್ಳರಿಂದ. ಈ ಸಂದರ್ಭಗಳಲ್ಲಿ ಇತರ ಅನೇಕ ಆವಶ್ಯಕತೆಗಳು ಕುಗ್ಗಿದ ಪ್ರಾಮುಖ್ಯವನ್ನು ಹೊಂದಿರಬಹುದು. ಉದಾಹರಣೆಗೆ, ಮಗು ನಿರೋಧಕ ಬಾಗಿಲ ಗುಬುಟು ಒಬ್ಬ ವಯಸ್ಕನಿಗೂ ಬಳಸಲು ಕಷ್ಟಕರವಾಗಿರಬಹುದು.

ಹಿಡಿಕೆಗಳ ಒಂದು ಪ್ರಮುಖ ವರ್ಗವೆಂದರೆ ಎಳೆಯುವ ಹಿಡಿಕೆಗಳು. ಇಲ್ಲಿ ಒಂದು ಅಥವಾ ಹೆಚ್ಚು ಕೈಗಳು ಹಿಡಿಕೆ ಅಥವಾ ಹಿಡಿಕೆಗಳನ್ನು ಗಟ್ಟಿಯಾಗಿ ಹಿಡಿದು, ಕೈಗಳು ಮತ್ತು ಅವುಗಳ ಅನುಗುಣವಾದ ಭುಜಗಳ ನಡುವಿನ ದೂರವನ್ನು ಕಡಿಮೆಮಾಡಲು ಬಲವನ್ನು ವಿನಿಯೋಗಿಸುತ್ತವೆ. ಮೇಲೆ ಹೇಳಲಾದ ಮೂರು ಮಾನದಂಡಗಳು ಎಳೆಯುವ ಹಿಡಿಕೆಗಳಿಗೆ ಸಾರ್ವತ್ರಿಕವಾಗಿವೆ. ಅನೇಕ ಎಳೆಯುವ ಹಿಡಿಕೆಗಳು ಎತ್ತುವುದಕ್ಕೆ ಇರುತ್ತವೆ, ಹೆಚ್ಚಾಗಿ ಸಾಗಿಸಬೇಕಾದ ವಸ್ತುಗಳ ಮೇಲೆ.

ಉಪಕರಣಗಳು
ಕಾವ್ಯನಾಮ

ಕಾವ್ಯನಾಮವು ಒಬ್ಬ ಲೇಖಕನು ಅಳವಡಿಸಿಕೊಂಡ ಮತ್ತು ಅವರ ಕೃತಿಗಳ ಶೀರ್ಷಿಕೆ ಪುಟ ಅಥವಾ ಶೀರ್ಷಿಕೆ ಸಾಲಿನ ಮೇಲೆ ಅವರ ನಿಜವಾದ ಹೆಸರಿನ ಬದಲಾಗಿ ಮುದ್ರಿತವಾದ ಗುಪ್ತನಾಮ (ಅಥವಾ, ಕೆಲವು ಸಂದರ್ಭಗಳಲ್ಲಿ, ನಿಜವಾದ ಹೆಸರಿನ ವ್ಯತ್ಯಾಸವಾದ ರೂಪ). ಲೇಖಕನ ಹೆಸರನ್ನು ಹೆಚ್ಚು ವಿಶಿಷ್ಟವಾಗಿಸಲು, ಅವರ ಲಿಂಗವನ್ನು ಮುಚ್ಚಿಡಲು, ಅವರ ಕೆಲವು ಅಥವಾ ಎಲ್ಲ ಹಿಂದಿನ ಕೃತಿಗಳಿಂದ ಲೇಖಕನನ್ನು ದೂರವಿಡಲು, ಲೇಖಕನನ್ನು ಪ್ರತೀಕಾರದಿಂದ ರಕ್ಷಿಸಲು ಕಾವ್ಯನಾಮವನ್ನು ಬಳಸಬಹುದು.

ಅವರ ನಿಜವಾದ ಹೆಸರನ್ನು ಮತ್ತೊಬ್ಬ ಲೇಖಕ ಅಥವಾ ಪ್ರಸಿದ್ಧ ವ್ಯಕ್ತಿಯ ಹೆಸರಿನೊಂದಿಗೆ ತಪ್ಪಾಗಿ ತಿಳಿಯುವ ಸಾಧ್ಯತೆಯಿದ್ದರೆ, ಒಬ್ಬ ಲೇಖಕನು ಕಾವ್ಯನಾಮವನ್ನು ಬಳಸಬಹುದು. ಉದಾಹರಣೆಗೆ, ೧೮೯೯ರಿಂದ ಬ್ರಿಟಿಷ್ ರಾಜಕಾರಣಿ ವಿನ್‍ಸ್ಟನ್ ಚರ್ಚಿಲ್ ತಮ್ಮ ಬರಹಗಳನ್ನು ಆ ಕಾಲದಲ್ಲಿ ಹೆಚ್ಚು ಪ್ರಸಿದ್ಧನಾಗಿದ್ದ ಅದೇ ಹೆಸರಿನ ಅಮೇರಿಕಾದ ಕಾದಂಬರಿಕಾರನ ಬರಹಗಳಿಂದ ಭೇದ ಮಾಡಲು ವಿನ್‍ಸ್ಟನ್ ಎಸ್. ಚರ್ಚಿಲ್ ಎಂಬ ಹೆಸರಿನಡಿಯಲ್ಲಿ ಬರೆಯುತ್ತಿದ್ದರು. ಒಬ್ಬ ಲೇಖಕನು ತಾನು ವಾಸ್ತವಾಗಿ ಎಂದೂ ಪಡೆಯದಿರುವ ದರ್ಜೆ ಅಥವಾ ಪದವಿಯನ್ನು ಸೂಚಿಸುವ ಕಾವ್ಯನಾಮವನ್ನು ಬಳಸಬಹುದು. ತಾನು ಪಡೆದ ಅತ್ಯುನ್ನತ ಸೇನಾ ದರ್ಜೆಯು ಆಕ್ಟಿಂಗ್ ಲೆಫ಼್ಟಿನೆಂಟ್ ಮತ್ತು ಅವನ ಅತ್ಯುನ್ನತ ವಾಯುಪಡೆ ದರ್ಜೆಯು ಫ಼್ಲಾಯಿಂಗ್ ಆಫ಼ಿಸರ್ ಆಗಿದ್ದರೂ, ವಿಲಿಯಂ ಅರ್ಲ್ ಜೋನ್ಸ್ "ಕ್ಯಾಪ್ಟನ್ ಡಬ್ಲ್ಯು. ಇ. ಜೋನ್ಸ್" ಎಂಬ ಹೆಸರಿನಡಿಯಲ್ಲಿ ಬರೆಯುತ್ತಿದ್ದನು.

ಭಾರತೀಯ ಭಾಷೆಗಳಲ್ಲಿ, ಬರಹಗಾರರು ತಮ್ಮ ಹೆಸರುಗಳ ಕೊನೆಯಲ್ಲಿ ಕಾವ್ಯನಾಮವನ್ನು ಹಾಕಬಹುದು, ಉದಾ. ರಾಮ್‍ಧಾರಿ ಸಿಂಘ್ ದಿನಕರ್. ಕೆಲವೊಮ್ಮೆ ಅವರು ತಮ್ಮ ನಿಜವಾದ ಹೆಸರನ್ನು ಬಳಸದೇ ಕಾವ್ಯನಾಮದ ಅಡಿಯಲ್ಲಿ ಕೂಡ ಬರೆಯುತ್ತಾರೆ, ಉದಾ. ಫಿರಾಕ್ ಗೋರಕ್‍ಪುರಿ. ಮುಂಚಿನ ಭಾರತೀಯ ಸಾಹಿತ್ಯದಲ್ಲಿ, ಅದು ಅಹಂಕಾರಿ ಸ್ವಭಾವ ಎಂದು ಪರಿಗಣಿಸಿ ಲೇಖಕರು ಯಾವುದೇ ಹೆಸರನ್ನು ಬಳಸುವುದಕ್ಕೆ ಹಿಂಜರಿಯುತ್ತಿದ್ದರೆಂದು ಕಂಡುಬರುತ್ತದೆ. ಈ ಭಾವನೆಯ ಕಾರಣದಿಂದ, ಇಂದು ಕೂಡ ಭಾರತದ ಅನೇಕ ಮುಂಚಿನ ಸಾಹಿತ್ಯಿಕ ಕೃತಿಗಳ ಕರ್ತೃತ್ವವನ್ನು ಪತ್ತೆಹಚ್ಚುವುದು ಕಷ್ಟವಾಗಿದೆ. ನಂತರ, ಬರಹಗಾರರು ತಮ್ಮ ಇಷ್ಟದೇವರ ಹೆಸರನ್ನು ಅಥವಾ ಗುರುವಿನ ಹೆಸರನ್ನು ತಮ್ಮ ಕಾವ್ಯನಾಮವಾಗಿ ಬಳಸುವ ಅಭ್ಯಾಸವನ್ನು ಅಳವಡಿಸಿಕೊಂಡರು ಎಂದು ಕಂಡುಬರುತ್ತದೆ. ಈ ಸಂದರ್ಭದಲ್ಲಿ, ಸಾಮಾನ್ಯವಾಗಿ ಕಾವ್ಯನಾಮವನ್ನು ಗದ್ಯ ಅಥವಾ ಪದ್ಯದ ಕೊನೆಯಲ್ಲಿ ಸೇರಿಸಲಾಗುತ್ತಿತ್ತು.

ಭಾರತೀಯ ಶಾಸ್ತ್ರೀಯ ಸಂಗೀತದ ಸಂಯೋಜಕರು ಕರ್ತೃತ್ವವನ್ನು ಘೋಷಿಸಲು ತಮ್ಮ ರಚನೆಗಳಲ್ಲಿ ಕಾವ್ಯನಾಮಗಳನ್ನು ಬಳಸುತ್ತಿದ್ದರು, ಉದಾಹರಣೆಗೆ ಸದಾರಂಗ್, ಗುಣಾರಂಗ್ (ಫ಼ಯ್ಯಾಜ಼್ ಅಹಮದ್ ಖಾನ್), ಅದಾ ರಂಗ್ (ಮುಹಮ್ಮದ್ ಷಾನ ಆಸ್ಥಾನ ಸಂಗೀತಗಾರ), ಸಬ್‍ರಂಗ್ (ಬಡೇ ಗುಲಾಂ ಅಲಿ ಖಾನ್), ಮತ್ತು ರಾಮ್‍ರಂಗ್ (ರಾಮಾಶ್ರೇಯ ಝಾ). ಇತರ ರಚನೆಗಳನ್ನು ಅವುಗಳ ಸಂಯೋಜಕರೊಂದಿಗೆ ಅವರ ಕಾವ್ಯನಾಮಗಳನ್ನು ಬಳಸಿ ಅವಿಶ್ವಸನೀಯವಾಗಿ ಸಂಬಂಧಿಸುತ್ತಾರೆ.

ಬರಹಗಾರ
ಲೇಖಕರು
ಕಾಡು ಕಬ್ಬು

ಕಾಡು ಕಬ್ಬು (ಕಾಶ) ಭಾರತೀಯ ಉಪಖಂಡಕ್ಕೆ ಸ್ಥಳೀಯವಾದ ಹುಲ್ಲು. ಇದು ಬಹುವಾರ್ಷಿಕ ಹುಲ್ಲಾಗಿದ್ದು, ಮೂರು ಮೀಟರ್ ಎತ್ತರಕ್ಕೆ ಬೆಳಯಬಲ್ಲದು ಮತ್ತು ಹರಡುವ ಬೇರುಕಾಂಡದಂಥ ಬೇರುಗಳನ್ನು ಹೊಂದಿರುತ್ತದೆ. ಕಾಶದ ಹುಲ್ಲುಗಾವಲು ಘೇಂಡಾಮೃಗದ ಪ್ರಮುಖ ಆವಾಸಸ್ಥಾನವಾಗಿದೆ. ನೇಪಾಳದಲ್ಲಿ ಛಾವಣಿಗಳಿಗೆ ಹಾಕಲು ಅಥವಾ ತರಕಾರಿ ತೋಟಗಳಿಗೆ ಬೇಲಿಯಾಗಿ ಕಾಶ ಹುಲ್ಲನ್ನು ಕೊಯ್ಲು ಮಾಡಲಾಗುತ್ತದೆ. ಎಲೆಗಳು ಒರಟು ಮತ್ತು ರೇಖೀಯವಾಗಿರುತ್ತವೆ, ೦.೫ ಇಂದ ೧ ಮೀಟರ್ ಉದ್ದವಿರುತ್ತವೆ. ಹೂಗೊಂಚಲುಗಳು ಬಿಳಿ ಮತ್ತು ನೆಟ್ಟಗಿರುವ ಗರಿಯಂಥ ಪುಷ್ಪಗುಚ್ಛಗಳಾಗಿರುತ್ತವೆ, ಉದ್ದ ೧೫-೩೦ ಸೆ.ಮಿ. ಶಾಖೆಗಳು ತೆಳ್ಳಗೆ ಮತ್ತು ಸುರುಳಿಯಾಕಾರದ್ದಾಗಿರುತ್ತವೆ. ಸಂಧಿಗಳು ಮೃದು ಬಿಳಿ ರೋಮಗಳಿಂದ ಆವರಿಸಲ್ಪಟ್ಟಿರುತ್ತವೆ. ಜೊಂಡುಗಳನ್ನು ಚಾಪೆಗಳು ಮತ್ತು ಪರದೆಗಳಾಗಿ ತಯಾರಿಸಲಾಗುತ್ತದೆ.

ರೋಗ ನಿರೋಧಕ ಕಬ್ಬಿನ ತಳಿಗಳನ್ನು ಉತ್ಪತ್ತಿಮಾಡಲು ಈ ಜಾತಿಯನ್ನು ಆರ್ಥಿಕವಾಗಿ ಮುಖ್ಯವಾದ ಸಂಬಂಧಿ ಸಸ್ಯವಾದ ಕಬ್ಬಿನೊಂದಿಗೆ ಮಿಶ್ರತಳಿ ಮಾಡಲಾಗುತ್ತದೆ. ಎಳೆಯ ಎಲೆಗಳನ್ನು ಭಾರತದಲ್ಲಿ ಎಮ್ಮೆಗಳು ಮತ್ತು ದನಗಳಿಗೆ ಮೇವಾಗಿ ಬಳಸಲಾಗುತ್ತದೆ, ಮತ್ತು ಇತರ ಪ್ರದೇಶಗಳಲ್ಲಿ ಆನೆಗಳಿಗೆ ಆಹಾರವಾಗಿ ಬಳಸಲಾಗುತ್ತದೆ. ಎಳೆಯ ಎಲೆಗಳನ್ನು ಒಣಹುಲ್ಲಾಗಿಯೂ ಮಾಡಲಾಗುತ್ತದೆ. ಎಳೆಯ ಚಿಗುರುಗಳನ್ನು ತರಕಾರಿಯಾಗಿ ಇಂಡೊನೇಷ್ಯಾದಲ್ಲಿ ಬೇಯಿಸಲಾಗುತ್ತದೆ. ಬೀಜ ಧಾನ್ಯಗಳನ್ನು ಉಗಾಂಡಾದಲ್ಲಿ ತಿನ್ನಲಾಗುತ್ತದೆ. ಆಯುರ್ವೇದಿಕ ಔಷಧಿಯಲ್ಲಿ ಇದರ ಬೇರುಗಳನ್ನು ಸಿಹಿ, ಸಂಕೋಚಕ ಮತ್ತು ಮೂತ್ರವರ್ಧಕವೆಂದು ಪರಿಗಣಿಸಲಾಗುತ್ತದೆ. ಇದನ್ನು ಉಸಿರಾಟದ ಸಮಸ್ಯೆಗಳು, ಮಲಬದ್ಧತೆ ಮತ್ತು ಮೂಲವ್ಯಾಧಿಗೆ ಚಿಕಿತ್ಸೆ ನೀಡಲು ಬಳಸಲಾಗುತ್ತದೆ. ಎಲೆಗಳನ್ನು ಪೊರಕೆಯನ್ನು ತಯಾರಿಸಲು ಬಳಸಲಾಗುತ್ತದೆ. ಕಾಂಡಗಳನ್ನು ಬಾಣದ ಹಿಡಿಕೆಗಳು, ಮೀನಿನ ಬಲೆಗಳು ಮತ್ತು ಹಾಸಿಗೆಗಳನ್ನು ತಯಾರಿಸಲು ಬಳಸಲಾಗುತ್ತದೆ ಅಥವಾ ಕಾಗದವನ್ನು ತಯಾರಿಸಲು ತಿಳ್ಳಾಗಿ ಸಂಸ್ಕರಿಸಲಾಗುತ್ತದೆ. ಈ ಸಸ್ಯಜಾತಿಯು ಬ್ರಾಹ್ಮಣರನ್ನು ಪ್ರತಿನಿಧಿಸುತ್ತದೆ ಎಂದು ಪರಿಗಣಿಸಲಾಗಿದೆ. ಎಲೆಗಳನ್ನು ಬ್ರಹ್ಮ ದೇವರ ಧಾರ್ಮಿಕ ಪೂಜೆಯಲ್ಲಿ ಬಳಸಲಾಗುತ್ತದೆ.

ಉಲ್ಲೇಖಗಳು

ಹುಲ್ಲುಗಳು
ಪೀಕುದಾನಿ

ಪೀಕುದಾನಿಯು ಉಗುಳಲು ಬಳಸಲಾದ ಪಾತ್ರೆ ಅಥವಾ ಬುಟ್ಟಿ, ವಿಶೇಷವಾಗಿ ತಾಂಬೂಲ ಅಥವಾ ತಂಬಾಕು ಅಗಿಯುವ ಬಳಕೆದಾರರಿಗಾಗಿ. ೧೯ನೇ ಶತಮಾನದ ಕೊನೆಯಲ್ಲಿ, ಹೆಚ್ಚು ಗಮನಾರ್ಹವಾಗಿ ಅಮೇರಿಕದಲ್ಲಿ, ಪೀಕುದಾನಿಗಳು ಪಬ್‍ಗಳು, ವೇಶ್ಯಾಗೃಹಗಳು, ಬಾರ್‌ಗಳು, ಹೋಟೆಲ್‍ಗಳು, ಅಂಗಡಿಗಳು, ಬ್ಯಾಂಕ್‍ಗಳು, ರೈಲು ಗಾಡಿಗಳು ಮತ್ತು ಜನರು (ವಿಶೇಷವಾಗಿ ವಯಸ್ಕ ಪುರುಷರು) ಸೇರುತ್ತಿದ್ದ ಇತರ ಸ್ಥಳಗಳ ಬಹಳ ಸಾಮಾನ್ಯ ಲಕ್ಷಣಗಳಾದವು. ಹಿತ್ತಾಳೆಯು ಪೀಕುದಾನಿಗಳನ್ನು ತಯಾರಿಸಲು ಬಳಸಲಾದ ಅತ್ಯಂತ ಸಾಮಾನ್ಯ ವಸ್ತುವಾಗಿತ್ತು. ಪೀಕುದಾನಿಗಳ ರಾಶಿ ತಯಾರಿಕೆಯಲ್ಲಿ ಬಳಸಲಾದ ಇತರ ವಸ್ತುಗಳಲ್ಲಿ ಮೂಲಭೂತ ಕಾರ್ಯಾತ್ಮಕ ಕಬ್ಬಿಣ ಮತ್ತು ಸವಿವರವಾಗಿ ರಚಿಸಿದ ಕೆತ್ತಿದ ಗಾಜು ಹಾಗೂ ನಯವಾದ ಸೇರಿದ್ದವು. ದುಬಾರಿ ಹೊಟೆಲ್‍ಗಳಂತಹ ಮೇಲ್ವರ್ಗದ ಸ್ಥಳಗಳಲ್ಲಿ, ಪೀಕುದಾನಿಗಳು ಸಂಕೀರ್ಣವಾಗಿ ಅಲಂಕೃತವಾಗಿರಬಹುದಿತ್ತು.

ಪೀಕುದಾನಿಗಳು ಚಪ್ಪಟೆ ತಳವನ್ನು ಹೊಂದಿದ್ದು, ಹಲವುವೇಳೆ ಉರುಳುವುದನ್ನು ಕಡಿಮೆಮಾಡಲು ಹೆಚ್ಚು ತೂಕವಾಗಿರುತ್ತಿದ್ದವು, ಮತ್ತು ಉರುಳಿದರೆ ಚೆಲ್ಲುವ ಸಾಧ್ಯತೆಯನ್ನು ಕಡಿಮೆಮಾಡಲು ಹಲವುವೇಳೆ ಒಳಗೆ "ಏಣು" ಹೊಂದಿರುತ್ತಿದ್ದವು. ಕೆಲವು ಪೀಕುದಾನಿಗಳು ಮುಚ್ಚಳಗಳನ್ನು ಹೊಂದಿರುತ್ತವೆ, ಆದರೆ ಇದು ಅಪರೂಪವಾಗಿದೆ. ಬರಿದು ಮಾಡಲು ಮತ್ತು ಸ್ವಚ್ಛಗೊಳಿಸಲು ನೆರವಾಗಲು ಕೆಲವು ಪೀಕುದಾನಿಗಳು ಕೆಲವೊಮ್ಮೆ ಬಿರಡೆಯಿರುವ ರಂಧ್ರಗಳನ್ನು ಹೊಂದಿರುತ್ತವೆ. ಪೀಕುದಾನಿಗಳ ಬಳಕೆಯನ್ನು ಸಾರ್ವಜನಿಕ ನಡವಳಿಕೆ ಮತ್ತು ಆರೋಗ್ಯದ ಮುನ್ನಡೆ ಎಂದು ಪರಿಗಣಿಸಲಾಗಿತ್ತು, ಮತ್ತು ಪೂರ್ವದಲ್ಲಿ ಸಾಮಾನ್ಯವಾಗಿದ್ದ ನೆಲ, ರಸ್ತೆಗಳು, ಮತ್ತು ಕಾಲುದಾರಿಗಳ ಮೇಲೆ ಉಗುಳುವ ಅಭ್ಯಾಸವನ್ನು ಬದಲಿಸುವುದು ಇದರ ಉದ್ದೇಶವಾಗಿತ್ತು. ಅನೇಕ ಸ್ಥಳಗಳು ಪೀಕುದಾನಿಯಲ್ಲಿ ಉಗುಳುವುದರ ಹೊರತಾಗಿ ಸಾರ್ವಜನಿಕವಾಗಿ ಉಗುಳುವುದರ ವಿರುದ್ಧ ಕಾನೂನುಗಳನ್ನು ಅಂಗೀಕರಿಸಿದವು.

ಪೀಕುದಾನಿಗಳು ಕ್ಷಯದಿಂದ ಬಳಲುತ್ತಿದ್ದ ಜನರಿಗೂ ಕೆಮ್ಮಿ ಕಫ ಉಗುಳಲು ಉಪಯುಕ್ತವಾಗಿದ್ದವು. ಸಾರ್ವಜನಿಕ ಪೀಕುದಾನಿಗಳು ಕೆಲವೊಮ್ಮೆ ಕಾರ್ಬೋಲಿಕ್ ಆಮ್ಲದಂತಹ ನಂಜುನಿರೋಧಕದ ದ್ರಾವಣವನ್ನು ಹೊಂದಿರುತ್ತಿದ್ದವು. ರೋಗದ ಪ್ರಸಾರವನ್ನು ಸೀಮಿತಗೊಳಿಸುವುದು ಇದರ ಗುರಿಯಾಗಿತ್ತು. ೨೦ನೇ ಶತಮಾನದ ಆರಂಭದೊಂದಿಗೆ ವೈದ್ಯರು ಸಾರ್ವಜನಿಕ ಪೀಕುದಾನಿಗಳ ಬದಲಾಗಿ ವೈಯಕ್ತಿಕ ಜೇಬು ಪೀಕುದಾನಿಗಳನ್ನು ಬಳಸುವಂತೆ ಕ್ಷಯಪೀಡಿತರನ್ನು ಪ್ರೋತ್ಸಾಹಿಸಿದರು; ಇವು ಜನರು ಉಗುಳಲು ತಮ್ಮೊಡನೆ ಹೊತ್ತೊಯ್ಯಬಹುದಾದ ಬಿಗಿಯಾದ ಮುಚ್ಚಳಗಳಿರುವ ಧಾರಕಗಳಾಗಿದ್ದವು. ಕೆಲವು ಕ್ಷಯಪೀಡಿತರು ಈಗಲೂ ಇದಕ್ಕೆ ಹೋಲುವ ಸಾಧನಗಳನ್ನು ಬಳಸುತ್ತಾರೆ. ೧೯೧೮ರ ಶೀತಜ್ವರ ಪಿಡುಗಿನ ನಂತರ, ನೈರ್ಮಲ್ಯ ಮತ್ತು ಶಿಷ್ಟಾಚಾರದ ಪ್ರತಿಪಾದಕರು ಪೀಕುದಾನಿಯ ಸಾರ್ವಜನಿಕ ಬಳಕೆಯನ್ನು ತೃಣೀಕರಿಸಲು ಆರಂಭಿಸಿದರು, ಮತ್ತು ಇದರ ಬಳಕೆಯು ಇಳಿತವಾಗಲು ಆರಂಭವಾಯಿತು.

ಧಾರಕಗಳು
ರಿಚರ್ಡ್ ಆರ್.ಅರ್ನ್ಸ್ಟ್

ರಿಚರ್ಡ್ ರಾಬರ್ಟ್ ಅರ್ನ್ಸ್ಟ್ (ಜನನ ೧೪ ಆಗಸ್ಟ್ ೧೯೩೩) ಒಬ್ಬ ಸ್ವಿಸ್ ಭೌತಿಕ ರಸಾಯನಶಾಸ್ತ್ರಜ್ಞ ಮತ್ತು ನೊಬೆಲ್  ಪ್ರಶಸ್ತಿಗಳು ಪಡೆದ ರಸಾಯನಶಾಸ್ತ್ರಜ್ಞ.

ಜೀವನ
ಅರ್ನ್ಸ್ಟ್ ೧೪ ಅಗಸ್ಟ್ ೧೯೩೩ರಲ್ಲಿ ಸ್ವಿಟ್ಜರ್ಲ್ಯಾಂಡ್ ನ ವಿಂಟರ್ಥೂನಲ್ಲಿ ಜನಿಸಿದರು. ಅರ್ನ್ಸ್ಟ್ ೧೯೯೧ ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿಯನ್ನು ಫೌರಿಯರ್ ರೂಪಾಂತರದ ನ್ಯೂಕ್ಲಿಯರ್ ಮ್ಯಾಗ್ನೆಟಿಕ್ ರೆಸೋನೆನ್ಸ್ (ಎನ್ಎಂಆರ್) ಸ್ಪೆಕ್ಟ್ರೋಸ್ಕೊಪಿ ಅಭಿವೃದ್ಧಿಗೆ ಈ ಪ್ರಶಸ್ತಿ ಪಡೆದರು.

ಶಿಕ್ಷಣ

ಅರ್ನ್ಸ್ಟ್ ೧೯೫೭ ರಲ್ಲಿ ರಸಾಯನಶಾಸ್ತ್ರದಲ್ಲಿ ಡಿಪ್ಲೊಮವನ್ನು ಮಾಡಿದರು. ಮತ್ತು ಜುರಿಚ್ನಿಂದ ೧೯೬೨ ರಲ್ಲಿ ಭೌತಿಕ ರಸಾಯನಶಾಸ್ತ್ರದಲ್ಲಿ  ಪಿ.ಹೆಚ್ಡಿ ಪದವಿ ಪಡೆದರು.

ಪ್ರಶಸ್ತಿಗಳು ಮತ್ತು ಗೌರವಗಳು

ಮಾರ್ಸೆಲ್ ಬೆನೊಯಿಸ್ಟ್ ಪ್ರಶಸ್ತಿ (೧೯೮೫) 
ರಸಾಯನಶಾಸ್ತ್ರದ ನೊಬೆಲ್  ಪ್ರಶಸ್ತಿ (೧೯೯೧) 
ರಸಾಯನಶಾಸ್ತ್ರದಲ್ಲಿ ವೋಲ್ಫ್ ಪ್ರಶಸ್ತಿ (೧೯೯೧) 
ಲೂಯಿಸಾ ಗ್ರಾಸ್ ಹೊರ್ವಿಟ್ಜ್ ಪ್ರಶಸ್ತಿ (೧೯೯೧) 
ಫಾರ್ಮೆಮ್ಆರ್ಎಸ್ (೧೯೯೩) 
ಅರ್ನ್ಸ್ಟ್ ೨೦೦೨ ರಲ್ಲಿ ಎಸ್ಟೋನಿಯನ್ ಅಕಾಡೆಮಿ ಆಫ್ ಸೈನ್ಸಸ್ ಮತ್ತು ಬಾಂಗ್ಲಾದೇಶ ಅಕಾಡೆಮಿ ಆಫ್ ಸೈನ್ಸಸ್ನ ವಿದೇಶಿ ಸಹವರ್ತಿಯಾಗಿದ್ದರು. ಅವರು ೧೯೯೩ ರಲ್ಲಿ ರಾಯಲ್ ಸೊಸೈಟಿಯ  ವಿದೇಶಿ ಸದಸ್ಯರಾಗಿ ಆಯ್ಕೆಯಾದರು. ಅವರಿಗೆ ೧೯೮೯ ರಲ್ಲಿ ಜಾನ್ ಗ್ಯಾಂಬಲ್ ಕಿರ್ಕ್ವುಡ್ ಪದಕವನ್ನು ನೀಡಲಾಯಿತು. ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿಯನ್ನು ೧೯೯೧ ರಲ್ಲಿ ರಿಚರ್ಡ್ ಆರ್. ಅರ್ನ್ಸ್ಟ್ ಅವರಿಗೆ ನೀಡಲಾಯಿತು. ನ್ಯೂಕ್ಲಿಯರ್ ಮ್ಯಾಗ್ನೆಟಿಕ್ ರೆಸೋನೆನ್ಸ್ (ಎನ್ಎಂಆರ್) ಸ್ಪೆಕ್ಟ್ರೋಸ್ಕೊಪಿ ವಿಧಾನದ ಅಭಿವೃದ್ಧಿಗೆ ಕೊಡುಗೆ ಪಡೆದರು. ಮ್ಯೂನಿಚ್ ಮತ್ತು ಯೂನಿವರ್ಸಿಟಿ ಆಫ್ ಜುರಿಚ್ ತಾಂತ್ರಿಕ ವಿಶ್ವವಿದ್ಯಾಲಯದಿಂದ ಗೌರವಾನ್ವಿತ ಡಾಕ್ಟರೇಟ್ ಪದವಿ ಪಡೆದರು. ೧೯೯೧ ರಲ್ಲಿ ಅರ್ನ್ಸ್ಟ್ ಕೊಲಂಬಿಯಾ ವಿಶ್ವವಿದ್ಯಾನಿಲಯದ ಲೂಯಿಸಾ ಗ್ರಾಸ್ ಹೋರ್ವಿಟ್ಜ್ ಪ್ರಶಸ್ತಿಯನ್ನು ಪಡೆದರು. ಹಾಗೆ  2000 ರಲ್ಲಿ ಟಡಿಯಸ್ ರೀಚ್ಸ್ಟೈನ್ ಪದಕವನ್ನು  ಮತ್ತು ೨೦೦೪ರಲ್ಲಿ ಆರ್ಡರ್ ಆಫ್ ದಿ ಸ್ಟಾರ್ ಆಫ್ ರೊಮೇನಿಯಾ ಪ್ರಶಸ್ತಿಯನ್ನು ಪಡೆದರು.

ಉಲ್ಲೇಖಗಳು 

ನೊಬೆಲ್ ಪ್ರಶಸ್ತಿ ಪುರಸ್ಕೃತರು
ಕಾಳಾಮುಖ

ಕಾಳಾಮುಖ ಲಾಕುಳ ಶೈವ ಪಂಥದ ಒಂದು ಶಾಖೆ; ಮಧ್ಯಕಾಲೀನ ಆಂಧ್ರ-ಕರ್ಣಾಟಕಗಳಲ್ಲಿ ನೆಲಸಿದ್ದ ಅಲ್ಪ ಸಂಖ್ಯಾತ ಮತಗಳಲ್ಲಿ ಪ್ರಮುಖವಾದ್ದು. ಲಾಕುಳ ಪಂಥದ ಅನುಯಾಯಿಗಳಾದ ಕೆಲವರು ಕಾಳಾಮುಖ ಅಥವಾ ಅಸಿತವಕ್ತ್ರ ದೀಕ್ಷೆಯನ್ನು ಪಡೆಯುತ್ತಿದ್ದರು. ಇವರಿಗೆ ಎಕ್ಕೋಟಿಮುನಿಗಳೆಂದೂ ಹೆಸರಿತ್ತು. ಮುಖದ ಮೇಲೆ ಕಪ್ಪುಬಣ್ಣದ ಗುರುತುಗಳನ್ನು ಮಾಡಿಕೊಳ್ಳುತ್ತಿದ್ದುದರಿಂದ ಇವರಿಗೆ ಕಾಳಾಮುಖರೆಂದು ಹೆಸರಾಯಿತು. ಕ್ರಿಸ್ತಶಕದ ಆರಂಭದಲ್ಲಿ ಕಾಶ್ಮೀರದ ದೇವ ವ್ರತಮುನಿಸಂತತಿಗೆ ಸೇರಿದವರೊಡನೆ ಇವರ ಸಂಬಂಧವಿತ್ತೆಂದು ಶಿಕಾರಿಪುರದ 99ನೆಯ ಶಾಸನ ಸೂಚಿಸುತ್ತದೆ. ಏಳನೆಯ ಶತಮಾನದಿಂದ ಐನೂರು ವರ್ಷಗಳ ಕಾಲ ಇದು ಕರ್ಣಾಟಕದಲ್ಲಿ ಬೌದ್ಧ-ಜೈನಮತಗಳ ವಿರುದ್ಧ ಸ್ಪರ್ಧಿಸುತ್ತ ಪ್ರಬಲವಾಗಿತ್ತು. ಆಂಧ್ರ ಮತ್ತು ತಮಿಳುನಾಡಿನ ಹಲಭಾಗಗಳಲ್ಲೂ ಇದರ ಪ್ರಾಬಲ್ಯ ಕಾಣಬರುತ್ತದೆ. ಬಳ್ಳಿಗಾವೆಯ ಕೇದಾರೇಶ್ವರ ಮಂದಿರ, ಆಂಧ್ರದ ಶ್ರೀಶೈಲ ಈ ಪಂಥದವರ ಪ್ರಮುಖ ಸ್ಥಾನಗಳಾಗಿದ್ದುವು. ಇವರಿಗೆ ರಾಜಾಶ್ರಯ ದೊರೆತಿತ್ತು. ಇವರು ಅನೇಕ ದತ್ತಿಗಳನ್ನು ಬಿಟ್ಟಿದ್ದುದಾಗಿ ಶಾಸನಗಳು ತಿಳಿಸುತ್ತವೆ. ಚಾಳುಕ್ಯ 2ನೆಯ ಜಯಸಿಂಹನ (1013-42) ರಾಣಿ ಸುಗ್ಗಲೆ ಈ ಪಂಥದವಳಾಗಿದ್ದು, ತನ್ನ ಪತಿಯನ್ನೂ ಇದಕ್ಕೆ ಪರಿವರ್ತಿಸಿದಳು. 2ನೆಯ ಸೋಮೇಶ್ವರನ ಕಾಲದಲ್ಲಿ (1068-76) ಇದು ಬಹಳ ಪ್ರಬಲವಾಯಿತು. ಆ ಕಾಲದ ಕಾಳಾಮುಖಗುರು ಸರ್ವೇಶ್ವರ ಶಕ್ತಿದೇವನಿಗೆ (ಸು. 1070) ರಾಜಗುರು ಎಂಬ ಬಿರುದೂ 77 ದೇವಾಲಯಗಳ ಒಡೆತನವೂ ಇದ್ದುದಾಗಿ ಶಾಸನವೊಂದು (ಎ.ಕ.8, ಸೊರಬ-276) ತಿಳಿಸುತ್ತದೆ. ಸೋಮೇಶ್ವರ ಚಕ್ರವರ್ತಿ ಆತನ ಶಿಷ್ಯ. ಅನಂತರದ ಚಕ್ರವರ್ತಿ 6ನೆಯ ವಿಕ್ರಮಾದಿತ್ಯ ಜೈನಧರ್ಮದಲ್ಲಿ ಆಸಕ್ತನಾಗಿದ್ದರೂ ಕಾಳಾಮುಖರಿಗೂ ಆಶ್ರಯ ನೀಡಿದ್ದ. ಹೊಯ್ಸಳರ ಕಾಲದಲ್ಲಿ ಹಳೆಬೀಡಿನಲ್ಲಿ ಕಾಳಾಮುಖ ಪಂಥದ ಪ್ರಸಿದ್ಧ ಗುರುಪರಂಪರೆಯೊಂದಿದ್ದು, ಕೋಡಿಯ ಮಠದೊಡನೆ ಇದರ ಸಂಬಂಧವಿತ್ತು. 1162ರಲ್ಲಿ ಕಳಚೂರಿ ಬಿಜ್ಜಳ ಈ ಮಠವನ್ನು ಸಂದರ್ಶಿಸಿ, ಮೆಚ್ಚಿ, ಇದಕ್ಕೆ ದತ್ತಿಗಳನ್ನು ಬಿಟ್ಟಿದ್ದಂತೆ ತಿಳಿದು ಬರುತ್ತದೆ.

ಹಲವಾರು ಶಾಸನಗಳಲ್ಲಿ ಇವರ ತಪಸ್ಯೆ, ಪಾಂಡಿತ್ಯ, ಔದಾರ್ಯಗಳ ಪ್ರಶಂಸೆಯಿದೆ. ಆದರೂ ವೇದಶಾಸ್ತ್ರಗಳಿಗೆ ವಿರುದ್ಥವಾದ ಮತ್ತು ಸತ್ಯದ ಬಗ್ಗೆ ವಿಚಿತ್ರವಾದ ಭಾವನೆಗಳನ್ನು ಇವರು ತಳೆದಿದ್ದರೆಂದು ಶ್ರೀರಾಮಾನುಜ, ಅಲ್ಲಮಪ್ರಭು ಮತ್ತು ಚೆನ್ನಬಸವ ಇವರು ಹೇಳಿದ್ದಾರೆ. ಕಾಳಾಮುಖರು ತಲೆಬುರುಡೆಯನ್ನು ಪಾನಪಾತ್ರೆಗಳನ್ನಾಗಿ ಬಳಸುತ್ತಿದ್ದರು. ಶ್ಮಶಾನದ ಬೂದಿಯನ್ನು ದೇಹಕ್ಕೆ ಬಳಿದುಕೊಳ್ಳುತ್ತಿದ್ದರು; ನರಮಾಂಸವನ್ನು ತಿನ್ನುತ್ತಿದ್ದರು; ದಂಡಧಾರಿಗಳಾಗಿರುತ್ತಿದ್ದರು; ಮದ್ಯದ ಪಾತ್ರೆಯಲ್ಲಿ ದೇವರಿಗೆ ಬಲಿಯನ್ನರ್ಪಿಸುತ್ತಿದ್ದರು-ಎಂದೆಲ್ಲ ಅವರು ಹೇಳಿದ್ದಾರೆ. ಇವರಲ್ಲಿ ಲೈಂಗಿಕ ಸ್ವೇಚ್ಚಾಚಾರವಿತ್ತೆಂದೂ ತಿಳಿದುಬರುತ್ತದೆ. ಕಾರಣವಿಲ್ಲದೆ ನಗುವುದು, ಕುಣಿಯುವುದು, ಉದ್ಗರಿಸುವುದು, ಅಂಗವಿಕಲರಂತೆ ನಟಿಸುವುದು-ಇವೇ ಮುಂತಾದವು ಇವರ ಅತಿಗಾಮಿಚರ್ಯೆಗಳಾಗಿದ್ದುವು.

ಈ ಪಂಥದ ಗುರುಗಳಲ್ಲಿ ಸಾಮಾನ್ಯವಾಗಿ ರಾಶಿ, ಶಕ್ತಿ ಎಂಬ ಎರಡು ಪಂಗಡಗಳಿದ್ದುವು. ಶಾಸನಗಳಲ್ಲಿ ಇವರ ಕೆಲವು ಗುರುಗಳ ಉಲ್ಲೇಖವಿದೆ. ಕಲಾಶಕ್ತಿ (ಸು. 640) ನೇತ್ರಶಿವಾಚಾರ್ಯ (ಸು. 900), ಈಶ್ವರದೇವ ರುದ್ರಗಣ (ಸು. 1030), ಸರ್ವೇಶ್ವರಶಕ್ತಿ (ಸು. 1070) ಮತ್ತು ನಾಗಶಿವಪಂಡಿತ (ಸು. 1183) ಗಮನಾರ್ಹರು. ಇವರ ಇತಿಹಾಸದಲ್ಲಿ ಪ್ರಮುಖನಾದವನೆಂದರೆ ಕೊನೆಯಲ್ಲಿ ಕಂಡುಬರುವ ಶಿವಗುರು, ವಾಣೀವಿಲಾಸ ಕಾಶೀವಿಲಾಸ ಕ್ರಿಯಾಶಕ್ತಿ (ಸು. 1370). ರಾಜರಾಜಗುರುವೆಂದು ಕೀರ್ತಿತನಾದ ಈತ ವಿದ್ಯಾರಣ್ಯರ ಸಮಕಾಲೀನ. ಈತ ವಿಜಯನಗರ ಸಾಮ್ರಾಜ್ಯ ಸ್ಥಾಪನೆಗೆ ಹರಿಹರ ಬುಕ್ಕ ಸೋದರರಿಗೆ ಉತ್ತೇಜನ ನೀಡಿದನೆಂಬುದು ಕೆಲವರ ವಾದ. ಕ್ರಿಯಾಶಕ್ತಿಯೇ ವಿದ್ಯಾರಣ್ಯರೆಂದು ಹೇಳುವ ವಾದವೂ ಉಂಟು. ಈತನ ಅನಂತರ ಕಾಳಾಮುಖಪಂಥ ಕ್ಷೀಣವಾದಂತೆ ಕಾಣುತ್ತದೆ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪೂನಾ ಒಪ್ಪಂದ

ಸ್ವಾತಂತ್ರ್ಯ ಪೂರ್ವದಲ್ಲಿ ಡಾ.ಬಿ.ಆರ್.ಅಂಬೇಡ್ಕರ್ ಹಾಗು ಮಹಾತ್ಮ ಗಾಂಧಿಯವರ ನಡುವೆ ಬ್ರಿಟಿಷ್ ಸರ್ಕಾರದ ಚುನಾವಣಾ ಕ್ಷೇತ್ರಗಳ ಹಿಂದುಳಿದ ಪಂಗಡಗಳ ಮೀಸಲಾತಿಯ ಕುರಿತು ಉಂಟಾದ ಒಪ್ಪಂದವೇ ಪೂನಾ ಒಪ್ಪಂದ.
ಹಿಂದುಳಿದ ಪಂಗಡಗಳಿಗೆ ಚುನಾವಣಾ ಕ್ಷೇತ್ರಗಳಲ್ಲಿ ಮೀಸಲಾತಿ ಒದಗಿಸುವಂತೆ ಕೋರಿ ಗಾಂಧೀಜಿ ಪುಣೆಯ ಜೈಲಿನಲ್ಲಿಯೇ ಉಪವಾಸ ನಡೆಸುತ್ತಿದ್ದರು. ಆಗಿನ ಬ್ರಿಟಿಷ್ ಪ್ರಧಾನ ಮಂತ್ರಿ ರಾಮ್ಸಯ್ ಮೆಕ್ಡೊನಾಲ್ಡ್ ಹಿಂದುಳಿದ ಪಂಗಡಗಳಿಗೆಂದೇ ಮೀಸಲಾಗಿರುವ ಚುನಾವಣಾ ಕ್ಷೇತ್ರಗಳ ಕೋರಿಕೆಗೆ ನಕಾರಾತ್ಮಕವಾಗಿ ಪ್ರತಿಕ್ರಿಯಿಸಿದ್ದರು. ಇದರ ವಿರುದ್ಧ ಗಾಂಧೀಜಿ ಪುಣೆಯ ಯರವಾಡದ ಜೈಲಿನಲ್ಲಿ ಉಪವಾಸ ನಡೆಸಿದ್ದರು. ಉಪವಾಸ ಅಂತ್ಯಗೊಳಿಸಲೋಸುಗ ೧೯೩೨ರ ಸೆಪ್ಟೆಂಬರ್ ೨೪ರಂದು ಡಾ.ಬಿ.ಆರ್.ಅಂಬೇಡ್ಕರ್, ಮದನ ಮೋಹನ ಮಾಳವೀಯ ಹಾಗು ಇನ್ನಿತರ ಆಗಿನ ಪ್ರಭಾವಿ ಭಾರತೀಯ ನಾಯಕರು ಪೂನಾ ಒಪ್ಪಂದಕ್ಕೆ ಸಹಿ ಮಾಡುತ್ತಾರೆ. ಒಪ್ಪಂದದ ಮುಖೇನ ಬ್ರಿಟಿಷ್ ಸರ್ಕಾರ ೪೮ ಚುನಾವಾಣಾ ಕ್ಷೇತ್ರಗಳಿಗೆ ಮೀಸಲಾತಿ ನೀಡಲು ಒಪ್ಪುತ್ತದೆ.

ಒಪ್ಪಂದದ ಕರಾರುಗಳು

 ಹಿಂದುಳಿದ ವರ್ಗಗಳಿಗೆಂದೇ ಮೀಸಲಾದ ಚುನಾವಣಾ ಕ್ಷೇತ್ರಗಳನ್ನು ವಿಂಗಡಿಸಲಾಯಿತು. ಬ್ರಿಟಿಷ್ ಅಧಿಪತ್ಯವಿದ್ದ ಪ್ರತಿಯೊಂದು ಸಂಸ್ಥಾನದಲ್ಲೂ ಈ ಕೆಳಕಂಡಂತೆ ಮೀಸಲು ಕ್ಷೇತ್ರಗಳನ್ನು ಕೊಡ ಮಾಡಲಾಗಿತ್ತು. 

  ಆ ಕ್ಷೇತ್ರಗಳಿಗೆ ಚುನಾವಣೆ ನಡೆಸಲು ಅನುಸರಿಸಿದ ವಿಧಾನ, ಹಿಂದುಳಿದ ವರ್ಗದ ಎಲ್ಲ ಸದಸ್ಯರನ್ನು ಒಳಗೊಂಡ ಚುನಾವಣಾ ಕ್ಷೇತ್ರಕ್ಕೆ ಒಂದು ಎಲೆಕ್ಟೊರಲ್ ಕಾಲೇಜ್ ಅನ್ನು ನಿರ್ಣಯಿಸಲಾಗುತ್ತದೆ. ಆ ಎಲೆಕ್ಟೊರಲ್ ಕಾಲೇಜ್ ಹಿಂದುಳಿದ ವರ್ಗದ ನಾಲ್ಕು ಜನರನ್ನು ಮತಗಳ ಮೂಲಕ ಆರಿಸಲಾಗುತ್ತದೆ(ಪ್ರಾಥಮಿಕ ಚುನಾವಣೆ). ಅತೀ ಹೆಚ್ಚು ಮತಗಳನ್ನು ಪಡೆದ ನಾಲ್ಕು ವ್ಯಕ್ತಿಗಳನ್ನು ಸಾಮಾನ್ಯ ಚುನಾವಣೆಯಲ್ಲಿ ಅಭ್ಯರ್ಥಿಗಳೆಂದು ಘೋಷಿಸಲಾಗುತ್ತದೆ.

 ಮೇಲೆ ತಿಳಿಸಿದ ಪ್ರಾಥಮಿಕ ಚುನಾವಣೆ ಕೇಂದ್ರದ ಶಾಸನ ಸಭೆಗೂ ಅನ್ವಯವಾಗುತ್ತದೆ.

 ಬ್ರಿಟಿಷ್ ಭಾರತದ ಕೇಂದ್ರ ಶಾಸನ ಸಭೆಯಲ್ಲಿ ಹಿಂದುಳಿದ ವರ್ಗಗಳಿಗೆಂದೇ ೧೯% ಸ್ಥಾನಗಳನ್ನು ಮೀಸಲು ಕೊಡಲಾಯಿತು.

 ಕೇಂದ್ರ ಶಾಸನ ಸಭೆ ಹಾಗು ಸ್ಥಳೀಯ ಸಭೆಗಳಿಗೆ ನಡೆಯುವ ಚುನಾವಣೆಯಲ್ಲಿ ಹಿಂದುಳಿದ ವರ್ಗಗಳ ಅಭ್ಯರ್ಥಿಗಳನ್ನು ಆಯ್ಕೆ ಮಾಡುವಲ್ಲಿ ನಡೆಯುವ ಪ್ರಾಥಮಿಕ ಚುನಾವಣೆಗಳ ವಾಯಿದೆ ಆರಂಭದ ಕೇವಲ ಹತ್ತು ವರ್ಷಗಳು ಮಾತ್ರವಾಗಿತ್ತು. ಅಂದರೆ ಪೂನಾ ಒಪ್ಪಂದದ ಮೊದಲ ಹತ್ತು ವರ್ಷ ಮಾತ್ರ ಈ ನಿಯಮ ಪಾಲಿಸಲು ಒಪ್ಪಿಗೆ ನೀಡಲಾಗಿತ್ತು.

 ಕೇಂದ್ರ ಶಾಸನ ಸಭೆ ಹಾಗಿ ಸ್ಥಳೀಯ ಸಭೆಗಳಿಗೆ ನಡೆಯುವ ಚುನಾವಣೆಯಲ್ಲಿ ಬ್ರಿಟಿಷ್ ಸರ್ಕಾರ ಕೊಡಮಾಡಿರುವ ಮೀಸಲಾತಿಯು ಜಾರಿಯಲ್ಲಿರುತ್ತದೆ. ಚುನಾವಣಾ ಕ್ಷೇತ್ರಗಳಲ್ಲಿ ಹಿಂದುಳಿದ ವರ್ಗದವರೊಂದಿಗೆ ಮಾತುಕತೆಯ ಮುಖಾಂತರ ಆ ನಿಯಮದಲ್ಲಿ ಸ್ವಪ್ರೇರಿತ ಸಡಿಲಿಕೆ ಮಾಡಿಕೊಳ್ಳಲು ಅವಕಾಶ ನೀಡುವುದು.

 ಕೇಂದ್ರ ಹಾಗು ಸ್ಥಳೀಯ ಶಾಸನ ಸಭೆಗಳಲ್ಲಿ ಹಿಂದುಳಿದ ವರ್ಗವನ್ನು ಪ್ರತಿನಿಧಿಸುವ ಸದಸ್ಯರ ಪಾಲುದಾರಿಕೆಯು ಲೋಥಿಯನ್ ಸಮಿತಿ ವರದಿಯ ಪ್ರಕಾರವಿರುವಂತಹುದು.

 ಹಿಂದುಳಿದ ವರ್ಗಗಳಿಂದ ಆಯ್ಕೆಯಾಗುವ ಸದಸ್ಯರುಗಳಲ್ಲಿ ಯಾವುದೇ ದೃಷ್ಟಿಯಿಂದಲೂ ಕುಂಠಿತ ಅಂಶಗಳು ಇರಬಾರದು. ಸಾರ್ವಜನಿಕ ಸೇವೆಗೆ ಅವರನ್ನು ನಿಯೋಜಿಸುವ ಮೊದಲು ಶೈಕ್ಷಣಿಕ ಅರ್ಹತೆಗಳನ್ನು ಯಥಾವತ್ತಾಗಿ ಪರಿಗಣಿಸುವುದು.

 ಬ್ರಿಟಿಷ್ ಆಡಳಿತವಿರುವ ಎಲ್ಲ ಸಂಸ್ಥಾನಗಳಲ್ಲೂ ಹಿಂದುಳಿದ ವರ್ಗಗಳ ಶಿಕ್ಷಣಕ್ಕೆಂದೇ ಸಾಕಷ್ಟು ಹಣವನ್ನು ಮೀಸಲಿಡುವುದು.

ಇವನ್ನೂ ನೋಡಿ

 ಗಾಂಧಿ- ಇರ್ವಿನ್ ಒಪ್ಪಂದ

ಉಲ್ಲೇಖಗಳು

ಭಾರತದ ಇತಿಹಾಸ
ಸಂಕಟ

ಸಂಕಟ (ಬೇಗುದಿ, ಯಾತನೆ) ಎಂದರೆ ಅತಿಯಾದ ನೋವು, ವ್ಯಥೆ ಅಥವಾ ಆತಂಕ. ಸಂಕಟದಿಂದ ವೇದನೆಯ ಅನಿಸಿಕೆಗಿಂತ ಮೊದಲು ಸಾಮಾನ್ಯವಾಗಿ ಚರ್ಚಿಸಲಾಗುತ್ತಿರುವ ಜೀವಿಗೆ ಆಳವಾದ ಅರ್ಥವನ್ನು ಹೊಂದಿರುವ ದುರಂತ ಅಥವಾ ಘಟನೆ ಸಂಭವಿಸಿರುತ್ತದೆ. ಸಂಕಟವು ದೈಹಿಕವಾಗಿ ಅಥವಾ ಮಾನಸಿಕವಾಗಿ (ಭಾವನಾತ್ಮಕ ಯಾತನೆ ಎಂದು ಕರೆಯಲ್ಪಡುತ್ತದೆ) ಅನಿಸಬಹುದು.

ಮಾನಸಿಕ ಆರೋಗ್ಯ 
ಸಂಕಟವು ಭಯ, ವ್ಯಥೆ, ಆತಂಕ ಮತ್ತು ದಿಗಿಲಿನ ಸಂಯೋಗವಾಗಿರುತ್ತದೆ. ಈ ಒತ್ತಡಕಾರಿಗಳು ವಿಪರೀತ ಪ್ರಮಾಣದಲ್ಲಿ ಅಸಾಮರಸ್ಯವನ್ನು ಉಂಟುಮಾಡುತ್ತವೆ. ನಂತರ ಇದು ಮಾನಸಿಕ ಆರೋಗ್ಯ ಸಮಸ್ಯೆಗಳಿಗೆ ಕಾರಣವಾಗಬಹುದು. ಅಕ್ಷರಶಃ ತೆಗೆದುಕೊಂಡಾಗ, ಸಂಕಟವನ್ನು ಭೌತಿಕ ಘಟನೆಯೆಂದು ವ್ಯಾಖ್ಯಾನಿಸಬಹುದಾದರೂ, ಅದನ್ನು ಒಬ್ಬರ ಮನಸ್ಸಿನ ಘಟನೆಗೆ ಅನುಮಾನಿಸಬಹುದು/ವಿಸ್ತರಿಸಬಹುದು. ಒಬ್ಬ ಯುವ ವಿದ್ಯಾರ್ಥಿಯು ಇರುವ ರೀತಿಯಲ್ಲಿನ ಗಣನೀಯ ಬದಲಾವಣೆಯ ಸಂಕಟವು ಆತಂಕ ಹಾಗೂ ಖಿನ್ನತೆಯಿಂದ ಬಳಲುತ್ತಿರುವ ಕಾಲೇಜು ವಿದ್ಯಾರ್ಥಿಗಳ ಗಣನೀಯ ಪ್ರಮಾಣದ ಹೆಚ್ಚಳಕ್ಕೆ ಕೊಡುಗೆ ನೀಡಿದೆ.

ಉಲ್ಲೇಖಗಳು 

ಭಾವನೆಗಳು
ಪುಂಕೇಸರ

ಪುಂಕೇಸರವು ಪರಾಗವನ್ನು ಉತ್ಪಾದಿಸುವ ಹೂವಿನ ಸಂತಾನೋತ್ಪತ್ತಿ ಅಂಗ. ಪುಂಕೇಸರಗಳು ಒಟ್ಟಾಗಿ ಕೇಸರಗುಚ್ಛವನ್ನು ರಚಿಸುತ್ತವೆ. ಪುಂಕೇಸರವು ಸಾಮಾನ್ಯವಾಗಿ ತಂತು ಎಂಬ ಕಾಂಡ ಮತ್ತು ಸೂಕ್ಷ್ಮಬೀಜಕಧಾರಿಗಳಿರುವ ಪರಾಗಕೋಶವನ್ನು ಹೊಂದಿರುತ್ತದೆ. ಬಹಳ ಸಾಮಾನ್ಯವಾಗಿ ಪರಾಗಕೋಶಗಳು ಎರಡು ಪಾಲೆಗಳನ್ನು ಹೊಂದಿದ್ದು ತಂತುಗಳಿಗೆ ಪರಾಗಕೋಶದ ಕೆಳಭಾಗ ಅಥವಾ ಮಧ್ಯ ಪ್ರದೇಶಕ್ಕೆ ಜೋಡಣೆಯಾಗಿರುತ್ತವೆ. ಪಾಲೆಗಳ ನಡುವಿನ ಬರಡಾದ ಅಂಗಾಂಶವನ್ನು ಸಂಯೋಜಕವೆಂದು ಕರೆಯಲಾಗುತ್ತದೆ. ಪರಾಗಕಣವು ಸೂಕ್ಷ್ಮಬೀಜಕಧಾರಿಯಲ್ಲಿನ ಸೂಕ್ಷ್ಮ ಬೀಜಾಣುವಿನಿಂದ ವಿಕಸನಗೊಳ್ಳುತ್ತದೆ ಮತ್ತು ಪುರುಷ ಗಮೀಟಫ಼ೈಟ್‍ನ್ನು ಹೊಂದಿರುತ್ತದೆ.

ಕೇಸರಗುಚ್ಛವು ಅರ್ಧದಷ್ಟು ಪುಂಕೇಸರವನ್ನು (ಅಂದರೆ ಏಕಮಾತ್ರ ಕಿರುಕುಳಿ) ಅಥವಾ ೩,೪೮೨ ದಷ್ಟು ಸಂಖ್ಯೆಯ ಪುಂಕೇಸರಗಳನ್ನು ಹೊಂದಿರಬಹುದು. ಸಸ್ಯಗಳ ವಿವಿಧ ಪ್ರಜಾತಿಗಳಲ್ಲಿನ ಕೇಸರಗುಚ್ಛವು ಬಹಳ ವೈವಿಧ್ಯಮಯ ಮಾದರಿಗಳನ್ನು ರೂಪಿಸುತ್ತದೆ, ಮತ್ತು ಇವುಗಳಲ್ಲಿ ಕೆಲವು ಅತಿಹೆಚ್ಚು ಸಂಕೀರ್ಣವಾಗಿರುತ್ತವೆ. ಇದು ಸಾಮಾನ್ಯವಾಗಿ ಜಾಯಾಂಗವನ್ನು ಸುತ್ತುವರಿಯುತ್ತದೆ ಮತ್ತು ಪುಷ್ಪದಳದಿಂದ ಸುತ್ತುವರಿಯಲ್ಪಟ್ಟಿರುತ್ತದೆ. ಕೆಲವು ಪ್ರಜಾತಿಗಳು ಒಂದು ದೃಷ್ಟಿಯಲ್ಲಿ ಅಸಾಧಾರಣವಾಗಿವೆ, ಹೇಗೆಂದರೆ ಇವುಗಳಲ್ಲಿ ಜಾಯಾಂಗಗಳು ಕೇಸರಗುಚ್ಛವನ್ನು ಸುತ್ತುವರಿಯುತ್ತವೆ.

ಸಸ್ಯದ ಪ್ರಜಾತಿಯನ್ನು ಅವಲಂಬಿಸಿ, ಒಂದು ಹೂವಿನಲ್ಲಿನ ಕೆಲವು ಅಥವಾ ಎಲ್ಲ ಪುಂಕೇಸರಗಳು ಪಕಳೆಗಳು ಅಥವಾ ಹೂವಿನ ಅಕ್ಷಕ್ಕೆ ಜೋಡಣೆಯಾಗಿರಬಹುದು. ಅವು ಮುಕ್ತವಾಗಿ ನಿಂತಿರಲೂಬಹುದು ಅಥವಾ ಒಂದಕ್ಕೊಂದು ಬೆಸೆದುಕೊಂಡಿರಬಹುದು. ಇದರಲ್ಲಿ ಎಲ್ಲ ಪುಂಕೇಸರಗಳದ್ದಾಗಿರದೇ ಕೆಲವು ಪುಂಕೇಸರಗಳು ಬೆಸೆದುಕೊಂಡಿರಬಹುದು. ತಂತುಗಳು ಬೆಸೆದುಕೊಂಡಿರಬಹುದು ಮತ್ತು ಪರಾಗಕೋಶಗಳು ಮುಕ್ತವಾಗಿರಬಹುದು, ಅಥವಾ ತಂತುಗಳು ಮುಕ್ತವಾಗಿದ್ದು ಪರಾಗಕೋಶಗಳು ಬೆಸೆದುಕೊಂಡಿರಬಹುದು. ಎರಡು ಕಿರುಕುಳಿಗಳಿರುವ ಬದಲಾಗಿ, ಪುಂಕೇಸರದ ಒಂದು ಕಿರುಕುಳಿಯು ವಿಕಸನಗೊಳ್ಳುವಲ್ಲಿ ವಿಫಲವಾಗಬಹುದು, ಅಥವಾ ಪರ್ಯಾಯವಾಗಿ ವಿಕಸನದಲ್ಲಿ ತಡವಾಗಿ ಎರಡೂ ಕಿರುಕುಳಿಗಳು ವಿಲೀನಗೊಂಡು ಒಂದು ಏಕಮಾತ್ರ ಕಿರುಕುಳಿಯನ್ನು ನೀಡಬಹುದು. ಪುಂಕೇಸರ ಬೆಸುಗೆಯ ವಿಪರೀತ ಸಂದರ್ಭಗಳು ಕುಕುರ್ಬಿಟೇಸಿ ಕುಟುಂಬದಲ್ಲಿನ ಕೆಲವು ಪ್ರಜಾತಿಗಳಲ್ಲಿ ಆಗುತ್ತವೆ. ಫ಼ಿಲ್ಯಾಂಥಸ್ ಕುಲದ ಸೈಕ್ಲ್ಯಾಂಥೆರಾ ವಿಭಾಗದಲ್ಲಿ, ಪುಂಕೇಸರಗಳು ಜಾಯಾಂಗದ ಸುತ್ತ ಏಕ ಕಿರುಕುಳಿಯಿರುವ ವರ್ತುಲವನ್ನು ರಚಿಸುತ್ತವೆ.

ಉಲ್ಲೇಖಗಳು

ಸಸ್ಯಶಾಸ್ತ್ರ
ಪೌಲ್ ಡಿ ಬೊಯರ್

ಪೌಲ್ ಡಿ ಬೊಯರ್ ಅಮೆರಿಕಾದ ಜೀವರಸಾಯನಶಾಸ್ತ್ರಜ್ಞ ಹಾಗೂ ವಿಶ್ಲೇಷಣಾತ್ಮಕ ರಸಾಯನಶಾಸ್ತ್ರಜ್ಞ.

ಜೀವನ
ಬೊಯರ್ ಅವರು ಜುಲೈ ೩೧,೧೯೧೮ರಲ್ಲಿ ಯುನೈಟೆಡ್ ಸ್ಟೇಟ್ಸ್ನ ಪ್ರೊವೊದಲ್ಲಿ ಜನಿಸಿದರು. ಇವರು ಕ್ಯಾಲಿಫೋರ್ನಿಯ ಹಾಗೂ ಲಾಸ್ ಏಂಜಲೀಸ್ನ ವಿಶ್ವವಿದ್ಯಾನಿಲಯದಲ್ಲಿ ರಸಾಯನಶಾಸ್ತ್ರ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದರು. ಇವರು 1997ರಲ್ಲಿ ಜಾನ್ ಇ ಅವರ ಜೊತೆಗೆ ಮಾಡಿದ "ಇಂಜಿನಿಯಂ ಮೆಕ್ಯಾನಿಸಂ ಆಫ್ ಎಡೆನೋಸಿನ್ ಟ್ರೈಫಾಸ್ಫೇಟ್ (ಎಟಿಪಿ)" ಸಂಶೋಧನೆಗಾಗಿ, ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿಯನ್ನು  ಪಡೆದು ಹಂಚಿಕೊಂಡರು. 2003 ರಲ್ಲಿ ಅವರು ಹ್ಯೂಮನಿಸ್ಟಿಕ್ ಮ್ಯಾನಿಫೆಸ್ಟೋಗೆ ಸಹಿ ಮಾಡಿದ 22 ನೊಬೆಲ್ ಪ್ರಶಸ್ತಿ ವಿಜೇತರುಗಳಲ್ಲಿ ಒಬ್ಬರಾಗಿದ್ದರು. 1959ರಿಂದ1960ರವರೆಗೆ,ಅಮೇರಿಕನ್ ಕೆಮಿಕಲ್ ಸೊಸೈಟಿಯ (ಎಸಿಎಸ್) ಬಯೋಕೆಮಿಸ್ಟ್ರಿ ವಿಭಾಗದ ಅಧ್ಯಕ್ಷರಾಗಿ ಮತ್ತು 1969ರಿಂದ-1970ರವರೆಗೆ ಅಮೆರಿಕಾದ ಸೊಸೈಟಿ ಆಫ್ ಬಯೊಲಾಜಿಕಲ್ ಕೆಮಿಸ್ಟ್ಸ್ ಇದರ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು. 1965ರಲ್ಲಿ ಅವರು ಮಾಲಿಕ್ಯೂಲರ್ ಬಯಾಲಜಿ ಇನ್ಸ್ಟಿಟ್ಯೂಟ್ನ ಸಂಸ್ಥಾಪಕ ನಿರ್ದೇಶಕರಾದರು. 1981 ರಲ್ಲಿ ಅವರು ಯುಸಿಎಲ್ಎನಲ್ಲಿ ರಿಸರ್ಚ್ ಲೆಕ್ಚರರ್ ಆಗಿ ಸೇವೆಸಲ್ಲಿಸಿದರು.

ಪ್ರಶಸ್ತಿಗಳು
ಗುಲ್ಹೆನ್ಹೇಮ್ ಫೆಲೋ-1955.
ಟೋಲ್ಮನ್ ಪ್ರಶಸ್ತಿ-1981.
ನೊಬೆಲ್ ಪ್ರಶಸ್ತಿ-1997.
ಸೀಬೋರ್ಗ್ ಮೆಡಲ್-1998.

ನಿಧನ 
ಬೊಯೆರ್ ಜೂನ್ 2, 2018 ರಲ್ಲಿ ,ತಮ್ಮ  99 ನೆಯ ವಯಸ್ಸಿನಲ್ಲಿ,ಲಾಸ್ ಏಂಜಲೀಸ್ನಲ್ಲಿ ಉಸಿರಾಟದ ವಿಫಲತೆಯಿಂದಾಗಿ ನಿಧನರಾದರು.

ಉಲ್ಲೇಖಗಳು

ವಿಜ್ಞಾನಿಗಳು
ರಂಧ್ರ

ರಂಧ್ರವು ಒಂದು ಟೊಳ್ಳಾದ ಜಾಗ, ಒಂದು ಘನಕಾಯದಲ್ಲಿ/ಘನಕಾಯದ ಮೂಲಕವಿರುವ ತೂತು, ಅಥವಾ ನೆಲದಲ್ಲಿನ ಉತ್ಖನನ. ರಂಧ್ರಗಳು ನೈಸರ್ಗಿಕ ಮತ್ತು ಕೃತಕ ಪ್ರಕ್ರಿಯೆಗಳಿಂದ ಉಂಟಾಗುತ್ತವೆ, ಮತ್ತು ವಿವಿಧ ಉದ್ದೇಶಗಳಿಗೆ ಉಪಯುಕ್ತವಿರಬಹುದು, ಅಥವಾ ಶಿಲ್ಪವಿಜ್ಞಾನದ ಅನೇಕ ಕ್ಷೇತ್ರಗಳಲ್ಲಿ ಪರಿಹರಿಸಬೇಕಾದ ಸಮಸ್ಯೆಯನ್ನು ಪ್ರತಿನಿಧಿಸಬಹುದು. ವಸ್ತು ಮತ್ತು ಸ್ಥಳವನ್ನು ಅವಲಂಬಿಸಿ, ರಂಧ್ರವು ಒಂದು ಮೇಲ್ಮೈಯಲ್ಲಿನ ತಗ್ಗು ಆಗಿರಬಹುದು (ಉದಾಹರಣೆಗೆ ನೆಲದಲ್ಲಿನ ರಂಧ್ರ), ಅಥವಾ ಆ ಮೇಲ್ಮೈಯ ಮುಖಾಂತರ ಸಂಪೂರ್ಣವಾಗಿ ಸಾಗಬಹುದು (ಉದಾಹರಣೆಗೆ ಕಾಗದದ ಚೂರಿನಲ್ಲಿ ರಂಧ್ರಕದಿಂದ ಸೃಷ್ಟಿಯಾದ ತೂತು). ನಿರ್ಮಾಣದಲ್ಲಿ, ಇದು ಕುರುಡು ರಂಧ್ರ ಮತ್ತು ತೂರಿಹೋಗುವ ರಂಧ್ರದ ನಡುವಿನ ವ್ಯತ್ಯಾಸವನ್ನು ವಿವರಿಸುತ್ತದೆ.

ರಂಧ್ರಗಳು ನೈಸರ್ಗಿಕ ಪ್ರಕ್ರಿಯೆಗಳು ಮತ್ತು ಮಾನವರು ಅಥವಾ ಪ್ರಾಣಿಗಳ ಉದ್ದೇಶಪೂರ್ವಕ ಕ್ರಿಯೆಗಳು ಸೇರಿದಂತೆ, ಅನೇಕ ಕಾರಣಗಳಿಂದ ಉಂಟಾಗಬಹುದು. ನೆಲದಲ್ಲಿ ಉದ್ದೇಶಪೂರ್ವಕವಾಗಿ ಮಾಡಲಾದ ರಂಧ್ರಗಳನ್ನು ಸಾಮಾನ್ಯವಾಗಿ ಖನನದ ಪ್ರಕ್ರಿಯೆಯಿಂದ ಮಾಡಲಾಗುತ್ತದೆ. ಒಂದು ವಸ್ತುವಿನಲ್ಲಿನ ಅನುದ್ದೇಶಪೂರ್ವಕ ರಂಧ್ರಗಳು ಹಲವುವೇಳೆ ಹಾನಿಯ ಸಂಕೇತವಾಗಿರುತ್ತವೆ. ಗುಂಡಿಗಳು ಮತ್ತು ಬತ್ತುಕುಳಿಗಳು ಮಾನವ ನೆಲಸೆಗಳನ್ನು ನಾಶಗೊಳಿಸಬಲ್ಲವು. ರಂಧ್ರಗಳು ವಿವಿಧ ಬಗೆಯ ವಸ್ತುಗಳಲ್ಲಿ, ಮತ್ತು ವ್ಯಾಪಕ ವ್ಯಾಪ್ತಿಯ ಪ್ರಮಾಣಗಳಲ್ಲಿ ಉಂಟಾಗಬಹುದು. ಮಾನವರು ವೀಕ್ಷಿಸಬಹುದಾದಂಥ ಅತಿ ಸಣ್ಣ ರಂಧ್ರಗಳು ಸೂಜಿತೂತುಗಳು ಮತ್ತು ಸಾಲುತೂತುಗಳನ್ನು ಒಳಗೊಂಡಿವೆ, ಆದರೆ ರಂಧ್ರವೆಂದು ವರ್ಣಿಸಲಾದ ಅತ್ಯಂತ ಸಣ್ಣ ವಿದ್ಯಮಾನವೆಂದರೆ ಇಲೆಕ್ಟ್ರಾನ್ ರಂಧ್ರ. ಇಲೆಕ್ಟ್ರಾನ್ ರಂಧ್ರವೆಂದರೆ ಇಲೆಕ್ಟ್ರಾನ್ ಇಲ್ಲದಿರುವ ಅಥವಾ ಕಳೆದುಹೋಗಿರುವ ಪರಮಾಣು ಅಥವಾ ಪರಮಾಣು ಜಾಲರಿಯಲ್ಲಿನ ಸ್ಥಳ. ರಂಧ್ರವೆಂದು ವರ್ಣಿಸಲಾದ ಅತ್ಯಂತ ದೊಡ್ಡ ವಿದ್ಯಮಾನವೆಂದರೆ ಅತಿಬೃಹತ್ ಕಪ್ಪುರಂಧ್ರ. ಕಪ್ಪುರಂಧ್ರವು ಭೂಮಿಯ ಸೂರ್ಯನಿಗಿಂತ ಬಿಲಿಯನ್‍ಗಟ್ಟಲೆ ಹೆಚ್ಚು ಬೃಹತ್ ಗಾತ್ರವನ್ನು ಹೊಂದಿರಬಹುದಾದಂಥ ಬಾಹ್ಯಾಕಾಶ ವಸ್ತು.

ಪ್ರಾಣಿಗಳ ಶರೀರಗಳು ವಿವಿಧ ಜೈವಿಕ ಕಾರ್ಯಗಳನ್ನು ನಿರ್ವಹಿಸುವ ವಿಶೇಷೀಕೃತ ರಂಧ್ರಗಳನ್ನು ಹೊಂದಿರುವ ಪ್ರವೃತ್ತಿ ಇರುತ್ತದೆ, ಉದಾಹರಣೆಗೆ ಆಮ್ಲಜಕನ ಅಥವಾ ಆಹಾರದ ಸೇವನೆ, ತ್ಯಾಜ್ಯವಸ್ತುಗಳ ವಿಸರ್ಜನೆ, ಮತ್ತು ಸಂತಾನೋತ್ಪತ್ತಿಯ ಉದ್ದೇಶಗಳಿಗಾಗಿ ಇತರ ದ್ರವಗಳ ಅಂತಗ್ರಹಣ ಅಥವಾ ಹೊರಹಾಕುವಿಕೆ. ಆದರೆ, ಕೆಲವು ಸರಳ ಪ್ರಾಣಿಗಳಲ್ಲಿ, ಈ ಎಲ್ಲ ಉದ್ದೇಶಗಳನ್ನು ನೆರವೇರಿಸಲು ಏಕಮಾತ್ರ ರಂಧ್ರವಿರುತ್ತದೆ.

ಉಲ್ಲೇಖಗಳು

ವಸ್ತುಗಳು
ಕಿಂಪುರುಷರು

ಕಿಂಪುರುಷರು ಕಿನ್ನರರಂತೆ ಗಂಧರ್ವ ವರ್ಗಕ್ಕೆ ಸೇರಿದವರು. ಬ್ರಹ್ಮಪುತ್ರ ಪುಲಹನೆಂಬ ಬ್ರಹ್ಮರ್ಷಿಯ ವಂಶಜರಾಗಿದ್ದು ದೇವ ಪಂಗಡಗಳಲ್ಲಿ ಒಂದಕ್ಕೆ ಸೇರಿದವರೆನ್ನಲಾಗಿದೆ. ಕುಬೇರ ಇವರ ಪಂಗಡಕ್ಕೆ ಒಡೆಯ. ಇವರ ಶರೀರ ಕುದುರೆಯಂತಿದ್ದು ಮುಖ ಮನುಷ್ಯರಂತಿದೆ. ಇವರ ವಾಸಸ್ಥಾನ ಕಿಂಪುರುಷಖಂಡ ಜಂಬೂದ್ವೀಪದ ಒಂಬತ್ತು ಭಾಗಗಳಲ್ಲಿ ಇದೊಂದು. ಜಂಬೂದ್ವೀಪಕ್ಕೆ ಚಕ್ರವರ್ತಿಯಾಗಿದ್ದ ಆಗ್ನೀಧ್ರನ ಒಂಬತ್ತು ಮಕ್ಕಳಲ್ಲಿ ಕಿಂಪುರುಷ ಒಬ್ಬನೆಂದೂ ಹೇಳಿದೆ. ಈತ ಮೇರುಪುತ್ರಿ ಪೃಥರೂಪೆಯನ್ನು ವಿವಾಹವಾಗಿ ಈ ಭಾಗವನ್ನಾಳುತ್ತಿದ್ದ.

ಧರ್ಮರಾಜ ರಾಜಸೂಯ ಯಾಗ ಮಾಡಿದಾಗ ಅರ್ಜುನ ಈ ದೇಶಕ್ಕೆ ಬಂದು ಇಲ್ಲಿಯ ಅರಸನಿಂದ ಕಪ್ಪಕಾಣಿಕೆಗಳನ್ನು ಪಡೆದನೆಂದು ಮಹಾಭಾರತದಲ್ಲಿ ಉಲ್ಲೇಖವಿದೆ.

ಜೈನಪಂಥದಂತೆ ಎಂಟು ವಿಧ ವ್ಯಂತರ ದೇವರುಗಳಲ್ಲಿ ಕಿಂಪುರುಷರು ಎರಡನೆಯ ಗುಂಪಿಗೆ ಸೇರಿದವರು. ಪುರುಷ, ಪುರುಷೋತ್ತಮ, ಸತ್ಪುರುಷ, ಮಹಾಪುರುಷ. ಪುರುಷಪ್ರಭ, ಅತಿಪುರುಷ, ಮರು, ಮರುದೇವ ಮರುಪ್ರಭ, ಯಶಸ್ವಂತ-ಎಂದು ಕಿಂಪುರುಷರಲ್ಲಿ ಹತ್ತು ಬಗೆ. ಈ ಗುಂಪಿಗೆ ಸತ್ಪುರುಷ ಮಹಾಪುರುಷ ಎಂಬ ಇಬ್ಬರು ಇಂದ್ರರು. ರೋಹಿಣಿ ನವಮಿ ಎಂಬಿಬ್ಬರು ಸತ್ಪುರುಷನಿಗೂ ಹ್ರೀ ಪುಷ್ಪವತಿ ಎಂಬಿಬ್ಬರು ಮಹಾಪುರುಷನಿಗೂ ವಲ್ಲಭೆಯರು.

ನೋಡಿ
Kimpurusha Kingdom
ಚಿತ್ರಗಳು: Kimpurusha Kingdom

ಉಲ್ಲೇಖ

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಿಟ್ಟ

ಕಿಟ್ಟ ಎಂದರೆ ಲೋಹಗಳನ್ನು ಅದುರುಗಳಿಂದ ಪ್ರತ್ಯೇಕಿಸುವಾಗ, ಕುಲುಮೆಗಳಿಂದ ಹೊರ ಹರಿಯುವ, ಅದುರುಗಳಲ್ಲಿನ ಅಶುದ್ಧತೆಗಳನ್ನೊಳಗೊಂಡ, ಒಂದು ದ್ರವರೂಪ ವಸ್ತು (ಸ್ಲ್ಯಾಗ್). ಬಹುತೇಕ ಕ್ಯಾಲ್ಸಿಯಮ್ ಸಿಲಿಕೇಟುಗಳು, ಫಾಸ್ಫೇಟ್‍ಗಳು ಮತ್ತು ಸಲ್ಫೇಟ್‍ಗಳಿಂದ ಕೂಡಿರುತ್ತದೆ. ಅದುರು ಹಾಗೂ ಅಪಕರ್ಷಣಕಾರಿ ಮತ್ತು ಸ್ರಾವಕ ವಸ್ತುಗಳ (ಫ್ಲಕ್ಸ್) ಮಿಶ್ರಣವನ್ನು ಕುಲುಮೆಯೊಳಗಡೆ ಚೆನ್ನಾಗಿ ಕಾಯಿಸಿದಾಗ ಲೋಹ ದ್ರವರೂಪದಲ್ಲಿ ಪ್ರತ್ಯೇಕಗೊಳ್ಳುತ್ತದೆ. ಸ್ರಾವಕವಸ್ತು ಅದುರಿನ ಕಲ್ಮಷ ಮತ್ತು ಇಂಧನದ ಬೂದಿಯೊಡನೆ ಸಂಯೋಗ ಹೊಂದಿ ಒಂದು ದ್ರವವಾಗುವುದು. ಅದೇ ಕಿಟ್ಟ. ಕಿಟ್ಟ ದ್ರವರೂಪದಲ್ಲಿರುವ ಲೋಹದೊಡನೆ ವಿಲೀನವಾಗುವುದಿಲ್ಲ. ದ್ರವಲೋಹಕ್ಕಿಂತ ಕಿಟ್ಟ ಸಾಮಾನ್ಯವಾಗಿ ಕಡಿಮೆ ಸಾಂದ್ರತೆಯುಳ್ಳದ್ದು. ಪರಿಣಾಮವಾಗಿ ಅದು ಮೇಲ್ಪದರವಾಗಿರುತ್ತದೆ. ಕಿಟ್ಟಕ್ಕಿರಬೇಕಾದ ಕೆಲ ಮುಖ್ಯ ಲಕ್ಷಣಗಳೆಂದರೆ ಅದು ಕುಲುಮೆಯೊಳಗಿನ ಉಷ್ಣತೆಯಲ್ಲಿ ಸುಲಭವಾಗಿ ದ್ರವವಾಗುವಂತಿರಬೇಕು. ಅದುರಿನ ಮುಖ್ಯ ಲೋಹವನ್ನು ತನ್ನಲ್ಲಿ ವಿಲೀನಗೊಳಿಸಿಕೊಳ್ಳಬಾರದು, ಅಶುದ್ಧತೆಗಳನ್ನು ಆದಷ್ಟು ಪರಿಣಾಮಕಾರಿಯಾಗಿ ತನ್ನಲ್ಲಿ ವಿಲೀನಗೊಳಿಸಿಕೊಳ್ಳುವ ಸಾಮಥ್ರ್ಯ ಹೊಂದಿರಬೇಕು. ಕುಲುಮೆಯ ಒಳಮೈಗೆ ಜೀರ್ಣಕಾರಿಯಾಗಬಾರದು. ಕುಲುಮೆಯೊಳಗಡೆ ಒಮ್ಮೆ ಬೇರ್ಪಟ್ಟ ಲೋಹ ಮತ್ತೆ ರಾಸಾಯನಿಕ ಕ್ರಿಯೆಗೊಳಗಾಗದಂತೆ ಕಿಟ್ಟದ ಮೇಲ್ಪದರ ರಕ್ಷಣಾಕವಚವೂ ಆಗಿರುತ್ತದೆ. ಕೆಲ ವೇಳೆ ಭಾರಿ ಪ್ರಮಾಣದ ನೀರಿನ ಆವಿ ಉತ್ಪಾದನ ಕೇಂದ್ರಗಳಲ್ಲಿ ಕಲ್ಲಿದ್ದಲನ್ನು ಉರಿಸಿದಾಗಲೂ ಶೇಷವಾಗಿ ಉಳಿಯುವ ಬೂದಿಯನ್ನು ದ್ರವರೂಪದಲ್ಲಿ ಕಿಟ್ಟವಾಗಿ ಹೊರತೆಗೆಯುವ ಪದ್ಧತಿ ಆಚರಣೆಯಲ್ಲಿದೆ. ಕುಲುಮೆಗಳಿಂದ ಹೊರಹರಿದ ದ್ರವರೂಪದ ಕಿಟ್ಟ ಆರಿದಂತೆ ಘನವಾಗುವುದು. ಆರುವಾಗ ಗಾಳಿ ಅಥವಾ ನೀರಿನ ಆವಿಯನ್ನು ನುಗ್ಗಿಸಿ ದ್ರವರೂಪದ ಕಿಟ್ಟವನ್ನು ಸಣ್ಣ ಸಣ್ಣ ಗಡ್ಡೆಗಳಾಗಿಯಾಗಲೀ, ಉಣ್ಣೆಯ ಎಳೆಯಂತಾಗಲೀ ಪಡೆಯಬಹುದು. ಗುಡ್ಡೆಗಳು ಜಲ್ಲಿ ಕಲ್ಲಿನಂತೆ ಬಹು ಗಟ್ಟಿಯೂ ಭಾರವೂ ಆಗಿರುತ್ತವೆ. ಆದ್ದರಿಂದ ಸಾಮಾನ್ಯ ರಸ್ತೆ ಮತ್ತು ರೈಲುರಸ್ತೆ ನಿರ್ಮಾಣ, ಸಿಮೆಂಟ್ ಕಾಂಕ್ರೀಟ್, ಹಡಗುಗಳ ಸ್ಥಿರತೆಗಾಗಿ ಉಪಯೋಗಿಸುವ ನಿಲುಭಾರ ಮುಂತಾದವುಗಳಲ್ಲಿ ಅದನ್ನು ಉಪಯೋಗಿಸುತ್ತಾರೆ. ಕಿಟ್ಟದ ಉಣ್ಣೆ (ಸ್ಲ್ಯಾಗ್ ವೂಲ್) ಬೆಂಕಿ, ಉಷ್ಣ ಮತ್ತು ಶಬ್ದನಿರೋಧಕ ರಚನಾವಸ್ತುವಾಗಿ ಉಪಯೋಗ ಹೊಂದುವುದು.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಿಡಿ

ಕಿಡಿಯು ಒಂದು ಪ್ರಕಾಶಮಾನ ಕಣ. ಕಿಡಿಗಳು ಬಾಣಬಿರುಸಿನ ಪ್ರದರ್ಶನ, ಲೋಹಗೆಲಸ, ಅಥವಾ ವಿಶೇಷವಾಗಿ ಸೌದೆಯನ್ನು ಸುಡುವಾಗ, ಬೆಂಕಿಗಳ ಉಪ ಉತ್ಪನ್ನವಾಗಿ ಉತ್ಪತ್ತಿಯಾಗಬಹುದು.

ಬಾಣಬಿರುಸು ಕಲೆಯಲ್ಲಿ, ಕಿಡಿಗಳನ್ನು ಸೃಷ್ಟಿಸಲು ಕಬ್ಬಿಣದ ಉದುರಿದ ಪುಡಿಗಳು ಮತ್ತು ಮ್ಯಾಗ್ನೇಲಿಯಮ್‍ನಂತಹ ಮಿಶ್ರಲೋಹಗಳನ್ನು ಬಳಸಬಹುದು. ಉತ್ಪತ್ತಿಯಾದ ಕಿಡಿಗಳ ಪ್ರಮಾಣ ಮತ್ತು ಶೈಲಿಯು ಲೋಹದ ಸಂಯೋಜನೆ ಮತ್ತು ಜ್ವಲನಶೀಲತೆಯನ್ನು ಅವಲಂಬಿಸಿದೆ ಮತ್ತು ಕಿಡಿ ಪರೀಕ್ಷೆಯಿಂದ ಲೋಹದ ಪ್ರಕಾರವನ್ನು ಗುರುತಿಸಲು ಪರೀಕ್ಷಿಸಬಹುದು. ಕಬ್ಬಿಣದ ವಿಷಯದಲ್ಲಿ, ಕಾರ್ಬನ್ ಉಕ್ಕಿನಲ್ಲಿರುವಂತೆ ಇಂಗಾಲದ ಇರುವಿಕೆಯು ಅಗತ್ಯವಿರುತ್ತದೆ - ದೊಡ್ಡ ಕಿಡಿಗಳಿಗೆ ಸುಮಾರು ೦.೭% ಅತ್ಯುತ್ತಮವಾಗಿರುತ್ತದೆ. ಬಿಸಿ ಕಬ್ಬಿಣದಲ್ಲಿ ಇಂಗಾಲವು ಸ್ಫೋಟಕವಾಗಿ ಸುಡುತ್ತದೆ ಮತ್ತು ಇದು ಸುಂದರ, ಕವಲೊಡೆಯುವ ಕಿಡಿಗಳನ್ನು ಸೃಷ್ಟಿಸುತ್ತದೆ. ಬಾಣಬಿರುಸು ಪ್ರದರ್ಶನದಲ್ಲಿ ಬಳಸಲಾದ ಕಿಡಿಗಳ ಬಣ್ಣವು ಕಿಡಿಗಳನ್ನು ತಯಾರಿಸಲು ಬಳಸಲಾದ ವಸ್ತುವಿನಿಂದ ನಿರ್ಧಾರಿತವಾಗುತ್ತದೆ, ಮತ್ತು ಕಿಡಿಗಳ ಬಣ್ಣಕ್ಕೆ ಮತ್ತಷ್ಟು ಪ್ರಭಾವ ನೀಡಲು ಕೆಲವು ವಸ್ತುಗಳಿಗೆ ಭಿನ್ನ ರಾಸಾಯನಿಕ ಸಂಯುಕ್ತಗಳನ್ನು ಸೇರಿಸುವ ಸಾಧ್ಯತೆ ಇರುತ್ತದೆ. ಒಂದು ಕಿಡಿಯ ಅಸ್ತಿತ್ವದ ಅವಧಿಯು ಕಣದ ಆರಂಭಿಕ ಗಾತ್ರದಿಂದ ನಿರ್ಧಾರಿತವಾಗುತ್ತದೆ, ದೊಡ್ಡ ಗಾತ್ರವು ದೀರ್ಘಾವಧಿಯ ಕಿಡಿಗೆ ಕಾರಣವಾಗುತ್ತದೆ.

ಕಡಿಮೆ ಉಷ್ಣ ವಾಹಕತೆ ಹೊಂದಿರುವ ಲೋಹಗಳು ಕಿಡಿಗಳನ್ನು ಸೃಷ್ಟಿಸುವಲ್ಲಿ ವಿಶೇಷವಾಗಿ ಉತ್ತಮವಾಗಿರುತ್ತವೆ. ಈ ವಿಷಯದಲ್ಲಿ ಟೈಟೇನಿಯಮ್ ಮತ್ತು ಜಿರ್ಕೊನಿಯಮ್ ವಿಶೇಷವಾಗಿ ಉತ್ತಮವಾಗಿವೆ ಮತ್ತು ಹಾಗಾಗಿ ಈಗ ಇವನ್ನು ಪಟಾಕಿಗಳಲ್ಲಿ ಬಳಸಲಾಗುತ್ತದೆ. ಮತ್ತೊಂದೆಡೆ, ತಾಮ್ರವು ಅಧಿಕ ವಾಹಕತೆಯನ್ನು ಹೊಂದಿರುವುದರಿಂದ ಕಿಡಿಗಳನ್ನು ಸೃಷ್ಟಿಸುವಲ್ಲಿ ಉತ್ತಮವಾಗಿಲ್ಲ. ಈ ಕಾರಣಕ್ಕಾಗಿ, ಅಷ್ಟು ಸುಲಭವಾಗಿ ಕಿಡಿಗಳನ್ನು ಸೃಷ್ಟಿಸದ ಸುರಕ್ಷಾ ಉಪಕರಣಗಳನ್ನು ತಯಾರಿಸಲು ಬೆರಿಲಿಯಮ್ ಕಂಚಿನಂತಹ ತಾಮ್ರದ ಮಿಶ್ರಲೋಹಗಳನ್ನು ಬಳಸಲಾಗುತ್ತದೆ.

ಚಕಮಕಿ ಕಲ್ಲಿನ ತುಂಡು ಮತ್ತು ಉಕ್ಕನ್ನು ಒಟ್ಟಾಗಿ ಹೊಡೆದಾಗ ಸೃಷ್ಟಿಯಾದ ಕಿಡಿಗಳನ್ನು ರಾಬರ್ಟ್ ಹುಕ್ ಅಧ್ಯಯನ ಮಾಡಿದನು. ಕಿಡಿಗಳು ಸಾಮಾನ್ಯವಾಗಿ ಬಿಸಿಯಿಂದ ಕೆಂಪಾದ ಮತ್ತು ಹಾಗಾಗಿ ಗೋಳಕಣಗಳಾಗಿ ಕರಗಿದ ಉಕ್ಕಿನ ಕಣಗಳು ಎಂದು ಅವನು ಕಂಡುಕೊಂಡನು. ಜ್ವಲನ ಪದಾರ್ಥಕ್ಕೆ ಬೆಂಕಿಹೊತ್ತಿಸಲು ಈ ಕಿಡಿಗಳನ್ನು ಬಳಸಬಹುದು ಮತ್ತು ಬೆಂಕಿಯನ್ನು ಆರಂಭಿಸಬಹುದು.

ಉಲ್ಲೇಖಗಳು

ಬೆಂಕಿ
2019 ಭಾರತೀಯ ರಾಜ್ಯಸಭಾ ಚುನಾವಣೆಗಳು

ರಾಜ್ಯಸಭೆಗೆ ಹೊಸ ಸದಸ್ಯರನ್ನು ಆಯ್ಕೆ ಮಡಲು, ರಾಜ್ಯಸಭೆ ಚುನಾವಣೆಗಳು ಮೇ-ಜೂನ್ ೨೦೧೯ ರಲ್ಲಿ ನಡೆಯಲುವೆ. ಚುನಾವಣೆಗಳು ಅಸ್ಸಾಮದಿಂದ ೨ ಸದಸ್ಯರು ಮತ್ತು ತಮಿಳನಾಡುನಿಂದ ೬ ಸದಸ್ಯರು ಆಯ್ಕೆ ಮಾಡಲು ನಡೆಯಲಿವೆ.

ನಿವೃತ್ತ ಸದಸ್ಯರು

ಅಸ್ಸಾಂ

ತಮಿಳನಾಡು

ಉಪಚುನಾವಣೆಗಳು
ಖಾಲಿ ಸ್ಥಾನಗಳನ್ನು ತುಂಬಲು, ಉಪಚುನಾವಣೆಗಳು ನಡೆಸಲಾಗುವುದು.
 ಡಿಸೆಂಬರ್ ೪, ೨೦೧೭ ರಂದು, ಶರದ್ ಯಾದವ್ ಅವರು ರಾಜ್ಯಸಭೆಯಿಂದ ಅನರ್ಹಗೊಳಿಸಿದರು. ಈ ಸ್ಥಾನ ಇನ್ನು ಖಾಲಿಯಾಗಿದೆ.

ಉಲ್ಲೇಖಗಳು 
http://164.100.47.5/newmembers/SrchRetListonMnth.aspx 

ಚುನಾವಣೆ
ರಾಜ್ಯಸಭೆ
.
ಗಾಯದ ಕಲೆ

ಗಾಯದ ಕಲೆಯು ಗಾಯದ ನಂತರ ಸಾಮಾನ್ಯ ಚರ್ಮದ ಬದಲಿಗೆ ಹುಟ್ಟುವ ನಾರಿನಿಂದ ಕೂಡಿದ ಅಂಗಾಂಶದ ಪ್ರದೇಶ. ಚರ್ಮದಲ್ಲಿ, ಜೊತೆಗೆ ದೇಹದ ಇತರ ಅಂಗಗಳು ಮತ್ತು ಅಂಗಾಂಶಗಳಲ್ಲಿ, ಗಾಯದ ದುರಸ್ತಿಯ ಜೈವಿಕ ಪ್ರಕ್ರಿಯೆಯಿಂದ ಗಾಯದ ಕಲೆಗಳು ಉಂಟಾಗುತ್ತವೆ. ಹಾಗಾಗಿ, ಕಲೆಗಟ್ಟುವಿಕೆಯು ಗುಣವಾಗುವ ಪ್ರಕ್ರಿಯೆಯ ಸಹಜ ಭಾಗವಾಗಿದೆ. ಬಹಳ ಚಿಕ್ಕ ಗಾಯಗಳನ್ನು ಹೊರತುಪಡಿಸಿ, ಪ್ರತಿ ಗಾಯದಿಂದ (ಉದಾಹರಣೆಗೆ ಅಪಘಾತ, ರೋಗ, ಅಥವಾ ಶಸ್ತ್ರಕ್ರಿಯೆಯ ನಂತರ) ಸ್ವಲ್ಪ ಪ್ರಮಾಣದ ಕಲೆಗಟ್ಟುವಿಕೆಯು ಉಂಟಾಗುತ್ತದೆ. ಸಂಪೂರ್ಣ ಪುನರುತ್ಪಾದನೆ ಪ್ರಕ್ರಿಯೆ ಹೊಂದಿರುವ ಪ್ರಾಣಿಗಳು ಇದಕ್ಕೆ ಅಪವಾದವಾಗಿವೆ. ಕಲೆ ರಚನೆಯಿಲ್ಲದೆಯೇ ಊತಕವನ್ನು ಇವು ಮತ್ತೆ ಬೆಳೆಸಿಕೊಳ್ಳುತ್ತವೆ.

ಗಾಯದ ಕಲೆಯ ಅಂಗಾಂಶವು ಅದು ಯಾವ ಅಂಗಾಂಶದ ಬದಲಿಯಾಗಿ ಬರುತ್ತದೊ ಅದರ ಪ್ರೋಟೀನ್‍ನಿಂದಲೆ (ಕಾಲಜನ್) ರಚಿತವಾಗಿದೆ, ಆದರೆ ಪ್ರೋಟೀನಿನ ನಾರು ಸಂಯೋಜನೆಯು ಭಿನ್ನವಾಗಿದೆ; ಸಾಮಾನ್ಯ ಅಂಗಾಂಶದಲ್ಲಿ ಕಂಡುಬರುವ ಕಾಲಜನ್ ನಾರುಗಳ ಯಾದೃಚ್ಛಿಕ ಬುಟ್ಟಿ ನೇಯ್ಗೆಯ ರಚನೆಯ ಬದಲಾಗಿ, ತಂತೂತಕವೃದ್ಧಿಯಲ್ಲಿ ಕಾಲಜನ್ ಅಡ್ಡವಾಗಿ ಕೂಡಿಕೊಂಡು ಒಂದೇ ದಿಕ್ಕಿನಲ್ಲಿ ಸ್ಪಷ್ಟವಾದ ಜೋಡಣೆಯನ್ನು ರಚಿಸುತ್ತದೆ. ಈ ಕಾಲಜನ್ ಗಾಯದ ಕಲೆಯ ಅಂಗಾಂಶದ ಜೋಡಣೆಯು ಸಾಮಾನ್ಯ ಕಾಲಜನ್ ಯಾದೃಚ್ಛೀಕೃತ ಜೋಡಣೆಗೆ ಹೋಲಿಸಿದರೆ ಸಾಮಾನ್ಯವಾಗಿ ಕಳಪೆ ಕ್ರಿಯಾತ್ಮಕ ಗುಣಮಟ್ಟದ್ದಾಗಿರುತ್ತದೆ. ಉದಾಹರಣೆಗೆ, ಚರ್ಮದಲ್ಲಿನ ಗಾಯದ ಕಲೆಗಳು ಅತಿನೇರಳೆ ವಿಕಿರಣಕ್ಕೆ ಕಡಿಮೆ ಪ್ರತಿರೋಧಕವಾಗಿರುತ್ತವೆ, ಮತ್ತು ಗಾಯದ ಕಲೆಯ ಅಂಗಾಂಶಗಳಲ್ಲಿ ಬೆವರು ಗ್ರಂಥಿಗಳು ಮತ್ತು ಕೂದಲು ಕೋಶಕಗಳು ಮರಳಿ ಬೆಳೆಯುವುದಿಲ್ಲ. ಸಾಮಾನ್ಯವಾಗಿ ಹೃದಯಾಘಾತವೆಂದು ಕರೆಯಲ್ಪಡುವ, ಹೃದಯದ ಸ್ನಾಯುವಿನ ಊತಕ ಮರಣವು ಹೃದಯದ ಸ್ನಾಯುವಿನಲ್ಲಿ ಗಾಯದ ಕಲೆಯ ರಚನೆಯಾಗುವಂತೆ ಮಾಡುತ್ತದೆ. ಇದರಿಂದ ಸ್ನಾಯು ಶಕ್ತಿ ಕುಗ್ಗುತ್ತದೆ ಅಥವಾ ನಾಶವಾಗುತ್ತದೆ ಮತ್ತು ಸಂಭಾವ್ಯವಾಗಿ ಹೃದಯ ವೈಫಲ್ಯಕ್ಕೆ ಕಾರಣವಾಗುತ್ತದೆ. ಆದರೆ ಯಾವುದೇ ರಾಚನಿಕ ಅಥವಾ ಕ್ರಿಯಾತ್ಮಕ ಕೆಡುವಿಕೆ ಆಗದೆಯೇ ಗುಣವಾಗುವ ಕೆಲವು ಅಂಗಾಂಶಗಳಿವೆ (ಉದಾ. ಮೂಳೆ).

ಗಾಯದ ಕಲೆಯು ಅಂಗಾಂಶದ ಗಾಯದ ನಂತರದ ದೇಹದ ದುರಸ್ತಿ ಪ್ರಕ್ರಿಯೆಯ ಪರಿಣಾಮವಾಗಿರುತ್ತದೆ. ಗಾಯವು ಹೊಸ ಚರ್ಮದ ರಚನೆಯೊಂದಿಗೆ ಎರಡು ವಾರದೊಳಗೆ ಕ್ಷಿಪ್ರವಾಗಿ ಗುಣವಾದರೆ, ಕನಿಷ್ಠ ಪ್ರಮಾಣದ ಕಾಲಜನ್ ಸಂಗ್ರಹವಾಗುತ್ತದೆ ಮತ್ತು ಗಾಯದ ಕಲೆಯು ರೂಪಗೊಳ್ಳುವುದಿಲ್ಲ. ಕೋಶದ ಹೊರಗಿನ ಮಾತೃಕೆಯು ಹೆಚ್ಚಿದ ಯಾಂತ್ರಿಕ ಒತ್ತಡದ ಭಾರವನ್ನು ಗ್ರಹಿಸಿದಾಗ, ಅಂಗಾಂಶದಲ್ಲಿ ಕಲೆಯುಂಟಾಗುತ್ತದೆ, ಮತ್ತು ಗಾಯಗಳಿಗೆ ಒತ್ತಡ ಆಗದಂತೆ ನೋಡಿಕೊಂಡರೆ ಗಾಯದ ಕಲೆಗಳನ್ನು ಸೀಮಿತಗೊಳಿಸಬಹುದು.

ಉಲ್ಲೇಖಗಳು

ಚರ್ಮ